UNIVERSITATEA „ŞTEFAN CEL MARE” SUCEAVA Facultatea de Ştiinţe Economice şi Administraţie Publică Specializarea : Economia Comerţului, Turismului şi Serviciilor Anul II, sem II CONCURENŢĂ ŞI PREŢURI Lector univ dr Romulus VANCEA 2007 2 CUPRINS INTRODUCERE 5 CAP 1 MECANISMUL PREŢURILOR 6 1 1 Mecanismul autonom al preţurilor şi interdependenţa acestuia în raport cu celelalte segmente ale economiei naţionale 6 1 2 Preţul liber – preţ de echilibru al pieţei 7 1 3 Oferta şi cererea sub incidenţa comportamentului agenţilor pieţei 9 CAP 2 SISTEMUL DE PREŢURI 16 2 1 Elemente privind determinarea mărimii preţurilor; funcţiile preţului 16 2 2 Sistemul de preţuri şi tarife – categorii de preţuri, forme de preţuri şi tarife 17 CAP 3 PREŢURILE – COMPONENTĂ DE BAZĂ A MECANISMULUI ECONOMIC 22 3 1 Preţurile, productivitatea muncii, salariile şi inflaţia 22 3 2 Liberalizarea preţurilor 25 CAP 4 ELEMENTELE DE FUNDAMENTARE A PROPUNERILOR DE PREŢ 29 4 1 Politica de produs; componentele, ciclul de viaţă şi valoarea de întrebuinţare a produsului 29 4 2 Costurile de producţie – componentă de bază a preţurilor de ofertă 32 4 3 Analiza valorii – mijloc de promovare a unor produse cu performanţe înalte şi costuri reduse 37 CAP 5 FUNDAMENTAREA PREŢURILOR DE OFERTĂ A PRODUCĂTORILOR 42 5 1 Principii de bază în fundamentarea preţurilor noilor produse 42 5 2 Corelarea preţurilor şi caracteristicile produsului etalon 44 5 3 Fundamentarea preţurilor de ofertă prin corelare pe baza costurilor de producţie 45 5 4 Alte modalităţi de fundamentare a preţurilor de ofertă 48 CAP 6 FORMAREA ŞI FUNDAMENTAREA PREŢURILOR EXTERNE 53 6 1 Preţurile mondiale şi interacţiunea lor cu preţurile interne Factori de formare şi modificare a preţurilor externe 53 6 2 Fundamentarea preţurilor externe Modalităţi de protejare a preţurilor de import-export 57 CAP 7 FORMAREA PREŢURILOR ÎN CONDIŢIILE PIEŢEI IMPERFECTE 63 7 1 Formele preţului de echilibru în situaţia de monopol 63 7 2 Alte particularităţi în formarea preţurilor în cazul concurenţei imperfecte 66 CAP 8 INTERVENŢIA STATULUI ÎN FORMAREA ŞI STABILIREA PREŢURILOR 70 4 8 1 Necesitatea şi formele de intervenţie a statului în mecanismul preţurilor 70 8 2 Particularităţi ale formării preţurilor în unele ramuri ale economiei 74 CAP 9 POLITICI ŞI STRATEGII DE PREŢURI 81 Teste grilă de verificare finală 85 Bibliografie selectivă 89 Rezolvarea testelor grilă 90 5 INTRODUCERE Scopul cursului Scopul cursului este de a-i familiariza pe studenţi cu noţiuni referitoare la formarea preţurilor şi tarifelor în economia modernă de piaţă şi de a le reliefa implicaţiile pe care le are aceasta într-o economie, precum şi interdependenţele existente între preţuri şi celelalte categorii şi fenomene economice (cerere, ofertă, productivitate, salarii, inflaţie, monedă, credit etc ) Obiective Cursul de faţă îşi propune prezentarea diverselor categorii de preţuri şi tarife existente, precum şi modul lor de formare şi de intercondiţionare cu diferite fenomene economice De o manieră sintetică, obiectivele principale ale acestui curs vizează: ∆ mecanismul preţurilor; ∆ sistemul preţurilor; ∆ liberalizarea preţurilor; ∆ elementele de fundamentare a propunerilor de preţ, respectiv de fundamentare a preţurilor de ofertă a producătorilor; ∆ formarea şi fundamentarea preţurilor externe, ∆ formarea preţurilor în condiţiile pieţei imperfecte; ∆ intervenţia statului în formarea şi stabilirea preţurilor; ∆ politici şi strategii de preţuri Forma de evaluare (E – examen; C – colocviu / test final; LP – lucrări de control) -răspunsurile la examen/colocviu/lucrări practice Stabilirea notei finale -activităţi aplicative atestate/laborator/lucrări (procentaje) practice/proiect etc -teste pe parcursul semestrului -teme de control 6 CAP 1 MECANISMUL PREŢURILOR 1 1 Mecanismul autonom al preţurilor şi interdependenţa acestuia în raport cu celelalte segmente ale economiei naţionale Preţul reprezintă cantitatea de monedă plătită pentru achiziţionarea de bunuri şi servicii în cadrul relaţiilor bilaterale de piaţă Condiţia esenţială a formării preţului o constituie existenţa schimbului Economia de piaţă este caracterizată prin existenţa următoarelor elemente: unităţile economice autonome; relaţiile de vânzare-cumpărare între unităţi; preţul liber (manifestarea concurenţei legale) În economia planificată, autonomia limitată a întreprinderilor, subordonate planului naţional unic, a condus a stabilirea unor preţuri fixe sau limitate de către stat Înţelegerea noţiunii de preţ necesită definirea noţiunii de valoare Există două teorii cu privire la valoare, şi anume: a) Teoria obiectivă – conform acesteia, valoarea este definită de caracteristicile intrinseci ale unui bun obţinut prin muncă şi de relaţiile producător-consumator şi consumator-obiectul material al bunului, fiind dată de munca încorporată în marfă şi de utilitatea mărfii Valoarea de schimb a bunurilor este dată de cantitatea de muncă necesară pentru obţinerea lor, performanţele tehnico-calitative, importanţa şi raritatea bunurilor Conform economiei politice clasice, munca este singura care serveşte la aprecierea şi compararea valorii mărfii Astfel, preţul natural (real) al mărfii este dat de muncă, iar preţul nominal este dat de cantitatea de bani În preţ intervin şi elemente de acumulare a capitalului (profit) şi de fiscalitate Susţinătorii acestei teorii se găsesc pe poziţia producătorilor b) Teoria subiectivă – apelează la valoarea estimativă pe care consumatorul o ataşează bunurilor, determinată de gradul de satisfacere a nevoilor de consum, calitatea şi raritatea bunurilor Valoarea estimativă medie se transformă în valoare de schimb când se evaluează în preţ Susţinătorii acestei teorii se află pe poziţia consumatorilor Preţul nu se formează izolat, fiind determinat de interacţiunile din economie (preţ relativ) Raportul dintre preţul pieţei şi preţul natural este influenţat de jocul pieţei, respectiv raportul cerere-ofertă Preţul pieţei se găseşte la nivelul preţului natural când cererea este egală cu oferta Dacă oferta este excedentară, nivelul preţului coboară; dacă oferta este deficitară, nivelul preţului urcă Stabilirea echilibrului între cerere şi ofertă presupune cunoaşterea cererii efective şi adaptarea ofertei la nivelul şi structura acesteia Nivelul preţului pieţei este influenţat şi de cantitatea de bani existentă în circulaţie, deşi moneda nu intervine în stabilirea raportului de schimb şi a structurii preţului Sistemul preţurilor este în legătură cu alte sisteme din economie: producţia bunurilor materiale, consumul, activităţile de export-import, sistemul valutar şi de credit În sistemul preţurilor, elementele eterogene (venituri nete, costuri) se transformă în elemente omogene exprimate prin preţ 1 2 Preţul liber – preţ de echilibru al pieţei Economia modernă este economia schimburilor libere, iar formarea preţurilor depinde de comportamentul producătorilor şi consumatorilor şi de politica statului Vânzătorii producători propun spre negociere cu cumpărătorii preţuri pornind de la costuri (preţ de revenire) şi marja beneficiului (profit) Jocul liber al preţurilor este rezultanta a doi factori: o raportul cerere-ofertă: cerere > ofertă, preţul urcă; cerere ofertă, preţul de cumpărare creşte; cerere 1 ⇒ ofertă elastică e0 1) – consumul creşte relativ mai repede decât venitul; ♦ bunuri al căror consum creşte proporţional cu venitul B 1 2 Elasticitatea cererii în raport cu preţul (ep) Nivelul consumului unui bun este determinat de preţul bunului şi de preţul altor bunuri, dependenţă cu atât mai evidentă cu cât este vorba de bunuri substituibile sau bunuri complementare Elasticitatea cererii în raport cu preţul măsoară variaţia relativă a consumului unui bun atât în funcţie de preţul bunului (elasticitate directă), cât şi funcţie de preţul altui bun (elasticitate încrucişată) În funcţie de comportamentul lor la modificarea preţurilor (amplitudinea reacţiei cererii), bunurile se grupează în: □ bunuri cu cerere inelastică (slab elastică) (ep < 0) – reacţia cererii în raport cu preţul este mică sau lipseşte; □ bunuri cu cerere elastică (ep < 1); □ bunuri a căror variaţie relativă a cererii şi variaţie a preţului sunt proporţionale în sens invers (ep = −1) În cazul elasticităţii încrucişate vorbim despre: o bunuri substituibile – scăderea cererii unui bun la creşterea preţului său duce la creşterea cererii pentru un bun substituibil; o bunuri complementare – situaţie inversă celei de mai sus B 2 Curbele de indiferenţă şi echilibrul consumatorului 13 În general, un consumator are posibilitatea alegerii şi îmbinării cantităţilor din mai multe bunuri, urmărind maximizarea utilităţii care i- o pot oferi acestea Utilitatea se exprimă ca o funcţie, şi anume: U = f(x, y, , z) unde x, y, z reprezintă cantităţile consumate din diferite produse În examinarea dependenţei cererii pentru anumite grupe de mărfuri funcţie de nivelul preţurilor şi de modificarea lor, o importanţă deosebită o are ipoteza nivelului general de consum constant, adică starea de indiferenţă a consumatorului în condiţiile unei puteri de cumpărarea date Se poate prezenta grafic o curbă de indiferenţă sau curbă de izoutilitate, în care toate combinaţiile posibile asigură aceeaşi utilitate O asemenea curbă nu indică o combinaţie concretă la care trebuie să se oprească consumatorul, putându-se reprezenta mai multe curbe de utilitate pentru venituri diferite Rata marginală de substituire între produsul x şi produsul y exprimă cantitatea necesară din produsul y care ar compensa pierderea suferită în urma diminuării cantităţii din produsul x Ea este egală cu inversul raportului dintre utilităţile marginale ale celor două produse: dy Rx / y = dx unde dx, dy – utilităţile marginale ale celor două produse În alegerea unei opţiuni privind combinaţiile dintre produse trebuie să se ţină seama, în afară de nivelul preţurilor produselor, şi de mărimea veniturilor disponibile pentru consum Determinarea punctului de maxim al consumului (punctul de echilibru al consumatorului) se face cu ajutorul sistemului: U = F (x, y) v = xpx + ypy Grafic, nivelul maxim de utilitate se determină prin confruntarea curbei de utilitate cu dreapta bugetului consumatorului 14 REZUMAT: Pentru a înţelege noţiunea de preţ, trebuie cunoscute teoria obiectivă şi teoria subiectivă cu privire la valoare Ca preţ de echilibru al pieţei, preţul este rezultanta a doi factori: raportul cerere-ofertă şi concurenţa între producători, însă este necesară şi intervenţia statului pentru a lua măsurile ce se impun în cazul apariţiei a diverse dezechilibre Astfel, sunt necesare cunoaşterea raportului dintre cererea şi oferta existente pe piaţă, respectiv elasticitatea cererii în raport cu preţul şi în raport cu venitul, precum şi elasticitatea ofertei în raport cu preţul, funcţie de care se determină utilitatea produselor, şi pe baza aceasta, nivelul preţurilor la care pot fi vândute CONCLUZII: Stabilirea echilibrului între cerere şi ofertă presupune cunoaşterea cererii efective şi adaptarea ofertei la nivelul şi structura acesteia Nivelul preţului pieţei este influenţat şi de cantitatea de bani existentă în circulaţie, deşi moneda nu intervine în stabilirea raportului de schimb şi a structurii preţului Apoi, cantitatea cerută dintr-un produs este direct proporţională cu bugetul consumatorului şi invers proporţională cu preţul produsului, iar rata de substituire între produsele x şi y este egală cu inversul raportului preţurilor celor două produse TEST DE EVALUARE: 1 Ce este preţul? 2 Ce reprezintă elasticitatea ofertei în raport cu preţul? 3 Printre efectele concurenţei asupra preţurilor, consumului şi câştigurilor se numără: a) un singur producător – preţuri de vânzare mari, câştiguri mari, consum limitat; b) mai mulţi producători – preţuri de vânzare mici, câştiguri diminuate, consum mare; 15 c) mai mulţi consumatori – preţuri de vânzare mari, cheltuieli mari, consum redus pe consumator 4 În funcţie de elasticitatea cererii în raport cu venitul, bunurile se grupează în: a) normale; b) inferioare; c) superioare; d) bunuri al căror consum creşte invers proporţional cu venitul 3) a,b 4) a,b,c CAP 2 SISTEMUL DE PREŢURI 16 2 1 Elemente privind determinarea mărimii preţurilor; funcţiile preţului Mărimea preţurilor este dependentă de valoarea etalonului (monedă) şi de valoarea mărfurilor Între monedă şi preţ există o relaţie inversă: deprecierea monedei (scăderea cursului de schimb) duce la creşterea preţurilor, scăderea nivelului de trai, dar stimulează exportul; aprecierea monedei duce la scăderea preţurilor şi inflaţiei, scăderea exportului, dar înlesneşte importul O monedă instabilă denaturează preţurile, influenţează negativ realizarea contractelor comerciale şi previziunilor, anihilează fructificarea economiilor în cazul creşterii preţurilor (scăderii puterii de cumpărare a monedei) Funcţiile preţului se referă la următoarele: a) ca instrument sintetic de măsurare a valorii mărfurilor, preţul asigură: ◊ schimbul de mărfuri (mai mult sau mai puţin echivalent); ◊ evidenţa cheltuielilor de producţie, rezultatelor şi producţiei materiale; ◊ analiza economico-financiară a agenţilor economici Spre deosebire de alte unităţi de măsură, preţul acţionează ca instrument de măsură numai după adoptarea deciziei privind nivelul său pentru fiecare produs în parte Decizia de preţ este un mijloc de evaluare a valorii mărfurilor care ţine de: elemente normative (legi, hotărâri, ordonanţe, acte normative privind preţurile, componentele lor, restricţii de producţie, desfacere, import, export) şi de condiţiile obiective ale funcţionării pieţei (cererea şi oferta) b) ca pârghie economică, preţul cuprinde în structura sa elemente care constituie pârghii economice (salarii, impozite, taxe, dobânzi, adaos comercial, comisioane, profit) Aceste elemente au, în primă fază, caracter potenţial, până ce cumpărătorul achită preţul către furnizor Preţurile produselor din ramurile finale au la bază preţuri ale produselor din ramurile primare şi intermediare, cu rol de pârghii economice 17 Preţul unui produs nu se stabileşte izolat, ci se încadrează într-un sistem de preţuri ale produselor existente, cu care se află în raporturi de proporţionalitate (preţuri relative) Preţurile au implicaţii complexe în gestiunea agenţilor economici, acţionând în faza aprovizionării (preţul factorilor de producţie – input) şi în faza desfacerii (preţurile produselor livrate – output) Unii economişti consideră preţurile ca pârghie economică atunci când coincid cu valoarea mărfurilor, alţii, când se abat de la valoarea mărfurilor 2 2 Sistemul de preţuri şi tarife – categorii de preţuri, forme de preţuri şi tarife Constă în categorii şi forme, structură, nivel, relaţii între preţuri şi tarife, principii şi criterii de stabilire a acestora Până în 1989, sistemul de preţuri şi tarife s-a bazat pe principiile centralismului democratic, pe principiul stabilirii unitare şi unicităţii preţului Prin HG 1109/noiembrie 1990 s-au pus bazele liberalizării preţurilor Principiul fundamental care stă la baza sistemului de preţuri într-o economie de piaţă este formarea liberă a preţului pe piaţă, în funcţie de raportul cerere-ofertă Categorii de preţuri şi structura lor În funcţie de verigile pe care le parcurg mărfurile de la producător la consumator, de variaţia mărimii cheltuielilor în aceste stadii, de sfera de acţiune (producţie, servicii), preţurile se împart în: a) preţuri cu ridicata – sunt preţurile negociate la care circulă produsele între agenţii economici, cuprinzând costurile şi profitul Pentru unele produse precizate prin acte normative, mai cuprind şi accize datorate bugetului de stat În circuitul mărfurilor de la producător la consumator se pot interpune intermediari, caz în care preţurile cu ridicata se negociază între aceştia (obiectul negocierii este mărimea adaosului comercial, respectiv comisionul) Nu cuprind TVA, dar constituie baza de calcul pentru aceasta Preţurile cu ridicata pot fi: 18 preţuri ce revin unităţilor producătoare (marchează sfârşitul procesului de producţie) – trebuie să asigure acoperirea costurilor de producţie şi obţinerea unei rate de profit Ele intervin în raportul de vânzare-cumpărare dintre unităţile producătoare şi unităţile comerciale cu ridicata sau magazinele proprii preţuri ce revin unităţilor comerciale cu ridicata (la livrarea produselor către unităţile comerciale cu amănuntul, către alte unităţi cu ridicata sau unităţi de administraţie publică) – cuprind preţul cu ridicata ce revine producătorului şi adaosul comercial (comisionul) aferent unităţii cu ridicata b) preţuri cu amănuntul – sunt preţurile la care se desfac sau se revând către populaţie mărfurile de către unităţile comerciale specializate sau magazinele proprii ale unităţilor producătoare Se practică, în special, pentru produsele destinate consumului neproductiv, dar şi la vânzările prin reţeaua comerţului cu amănuntul către unităţile de stat, cooperatiste şi obşteşti Ele cuprind, pe lângă costuri, profit, accize (după caz), adaos comercial cuvenit unităţilor comerciale cu ridicata, adaos comercial cuvenit unităţilor comerciale cu amănuntul, şi TVA calculată şi colectată din toate stadiile anterioare Preţurile de alimentaţie publică se practică, în special, pentru consumul realizat pe loc Adaosul comercial diferă în funcţie de categoria de local şi gradul de preparare al produselor (unităţile de alimentaţie de categorie superioară pot adăuga şi remiza sau taxa de serviciu) c) tarife – sunt preţurile practicate în domeniul serviciilor În funcţie de categoria de beneficiar, ele au caracter de preţuri cu ridicata (servicii prestate de agenţii economici) sau de preţuri cu amănuntul Forme de preţuri şi tarife a) În funcţie de condiţiile de producţie şi desfacere, se disting: ◊ preţuri fixe – au un nivel stabilit pentru o perioadă, în general determinată, în special pentru produse şi servicii de importanţă deosebită pentru economia naţională; pot fi unice sau diferenţiate după zonă; ◊ preţuri limită (plafon) – au o limită maximă, fiind practicate, în special, în economiile planificate sau la o serie de produse importate, sub supravegherea Ministerului Finanţelor; ◊ preţuri libere (flexibile) – oscilează funcţie de raportul cerere-ofertă 19 b) În funcţie de locul realizării produselor şi condiţiile de livrare, preţurile pot fi: o franco-depozitul furnizorului – cheltuielile de transport sunt suportate de cumpărător; o franco-staţia de încărcare – cheltuielile de transport până la cea mai apropiată staţie de încărcare sunt suportate de furnizor (producător, vânzător); o franco-destinaţie – cheltuielile de transport sunt suportate de către furnizor c) În funcţie de momentul în care se folosesc, se disting: □ preţuri curente – practicate efectiv pe piaţă în activitatea cotidiană; □ preţuri la termen – afişate pentru o livrare la o dată ulterioară; □ preţuri constante – din anul anterior, cu care se recalculează indicatorii valorici pentru o perioadă, în scopul comparării; □ preţuri comparabile – folosesc la stabilirea dinamicii indicatorilor valorici dintr-o perioadă în care s-au practicat mai multe preţuri constante d) În funcţie de domeniile în care se folosesc, preţurile pot fi: ◊ de deviz – pentru lucrări de construcţii-montaj şi reparaţii construcţii; ◊ de contractare şi achiziţie – pentru achiziţii de produse agricole la fondul de stat; ◊ de licitaţie – de adjudecare a bunurilor supuse vânzării sau închirierii prin licitaţie publică; ◊ de vânzare – sub care nu se vând produse existente în stoc (vânzătorii aşteaptă o eventuală creştere a preţurilor pieţei); ◊ de transfer sau de cesiune internă – practicate între secţiile aceleiaşi întreprinderi; ◊ sociale – nivel mai scăzut (bunuri pentru copii) e) În funcţie de raporturile de comerţ, se delimitează preţuri: • interne: o intern complet de export (preţ cu ridicata, cheltuieli de reclamă, ambalaj, transport, comisioane); 20 o intern de vânzare a produselor importate (valoare în vamă, taxa vamală, accize şi alte taxe, comisioane, adaos comercial, TVA); • externe (în valută): o franco-frontiera română – cheltuielile de transport până la graniţa română sunt suportate de exportatorul / importatorul din ţară; o CIF – includ cheltuieli de transport, asigurări, navluri până la portul de destinaţie; o FOB (liber la bord) – includ cheltuielile ocazionate de încărcarea mărfurilor în vapor, cheltuielile din momentul în care mărfurile au trecut bordul vasului fiind suportate de beneficiar REZUMAT: Deprecierea monedei, precum şi aprecierea acesteia au o influenţă considerabilă asupra preţului Funcţiile preţului se referă la faptul că el este, pe de o parte, un instrument sintetic de măsurare a valorii mărfurilor, iar pe de altă parte, o importantă pârghie economică Preţurile se clasifică în funcţie de mai multe criterii, şi anume: verigile pe care le parcurg mărfurile de la producător la consumator, condiţiile de producţie şi desfacere, momentul şi domeniile în care se folosesc, locul realizării produselor, raporturile de comerţ existente CONCLUZII: O monedă instabilă denaturează preţurile, influenţează negativ realizarea contractelor comerciale şi previziunilor, anihilează fructificarea economiilor în cazul creşterii preţurilor (scăderii puterii de cumpărare a monedei) Unii economişti consideră preţurile ca pârghie economică atunci când coincid cu valoarea mărfurilor, alţii, când se abat de la valoarea mărfurilor TEST DE EVALUARE: 1 Ce sunt preţurile cu ridicata? 2 Ce categorii de preţuri se întâlnesc în funcţie de raporturile de comerţ? 21 3 În funcţie de locul realizării produselor şi condiţiile de livrare, preţurile pot fi: a) franco-depozitul furnizorului; b) franco-frontiera română; c) franco-destinaţie; d) franco-staţia de încărcare 4 În funcţie de condiţiile de producţie şi desfacere, se disting: a) preţuri fixe; b) preţuri comparabile; c) preţuri libere (flexibile); d) preţuri constante; e) preţuri limită (plafon) 3) a,c,d 4) a,c,e 22 CAP 3 PREŢURILE – COMPONENTĂ DE BAZĂ A MECANISMULUI ECONOMIC 3 1 Preţurile, productivitatea muncii, salariile şi inflaţia Teoriile privind factorii de formare a valorii mărfurilor şi a preţurilor sunt: a) Teoria valorii-muncă – economia politică clasică consideră că valoarea mărfurilor utile (utilitatea este esenţială pentru valoarea de schimb) este determinată de cantitatea de muncă necesară pentru obţinerea lor şi de raritatea lor Mărimea valorii mărfii este determinată de timpul de muncă socialmente necesar pentru crearea bunurilor b) Teoria utilităţii marginale – valoarea (preţul) mărfurilor este determinată de utilitatea marginală, mărimea valorii este dată de raritatea lor, pe baza legii cererii şi ofertei (cererea este o funcţie de utilitate – utilitatea determină cererea şi preţurile de cerere, oferta este o funcţie de raritate) Conform acestei teorii, valoarea unei mărfi creşte cu creşterea utilităţii ultimei unităţi consumate din acea marfă În formarea preţurilor participă utilitatea şi costul de producţie (în care se manifestă caracterul limitat, raritatea factorilor de producţie), care determină oferta şi preţul ofertei Preţurile şi productivitatea muncii Conform legii valorii, mărfurile se vând şi se cumpără la valoarea lor, determinată de utilitatea marginală şi costul de producţie, care determină cererea şi oferta Preţurile se stabilesc pe piaţă prin negociere pe baza raportului cerere-ofertă 23 Cantitatea de muncă necesară pentru obţinerea unei mărfi se modifică cu productivitatea muncii Creşterea productivităţii atrage scăderea volumului de muncă cheltuit pe produs şi determină modificări nu numai în mărimea valorii pe unitatea de produs, ci şi în structura ei (cheltuieli materiale, cheltuieli cu munca vie etc ) În funcţie de modalitatea de creştere a productivităţii (introducerea progresului tehnic, organizarea producţiei şi a muncii, îmbunătăţirea calificării, factori sociali, psihologici, naturali) se modifică şi structura valorii mărfurilor În general, scade nivelul cheltuielilor cu munca vie în timp ce nivelul cheltuielilor materiale pe produs se menţin sau cresc dacă creşterea productivităţii se realizează pe seama înzestrării tehnice Relaţia productivitate-preţuri este, în general, o relaţie cauză- efect: dacă productivitatea creşte, preţurile ar trebui să scadă După decembrie 1989, preţurile au crescut vertiginos din cauza reducerii volumului producţiei, a productivităţii (comportament negativ faţă de muncă), menţinerii mult timp înainte de 1989 a unor preţuri scăzute, pierderea unor pieţe externe avantajoase, creşterea salariilor (nu a fost respectată cerinţa obiectivă ca productivitatea muncii să devanseze ritmul de creştere a salariilor), dezechilibre între cerere şi ofertă Pentru asigurarea echilibrului cerere-ofertă trebuie acţionat în sensul creşterii producţiei Productivitatea, care reflectă eficienţa cu care este cheltuită munca, este principalul factor de creştere a producţiei Într-o economie de piaţă, agenţii economici producători (chiar vânzători) trebuie să acţioneze pentru reducerea costurilor, nu pentru creşterea preţurilor Preţurile, salariile şi inflaţia Când se află în circulaţie o masă excesivă de bani în raport cu nevoile circulaţiei, banii se depreciază faţă de mărfurile şi serviciile aferente, deci există inflaţie Fenomenul inflaţionist este însoţit de creşterea preţurilor Între preţuri şi inflaţie există o intercondiţionare reciprocă, preţurile putând fi atât cauză, cât şi efect ale inflaţiei Inflaţia prin cerere se manifestă când cererea nu este satisfăcută în mod constant (penurie), având ca efecte creşterea excesivă a preţurilor, creşterea costurilor vieţii De asemenea, se operează sporuri salariale, cresc costurile de producţie (una din cauzele inflaţiei prin 24 costuri) Acoperirea sporurilor salariale de la buget (creşterea cheltuielilor bugetare) duce la creşterea cererii de monedă, a creditului şi la emisiune de monedă Creşterea preţurilor cauzată de penurie este urmată de creşterea preţurilor din cauze monetare, inflaţia prin cerere transformându-se în inflaţie monetară Dacă creşterea preţurilor naţionale devansează preţurile externe (ecart inflaţionist), exportul este frânat, se facilitează importul, se epuizează rezervele valutare Influenţa preţurilor asupra inflaţiei se poate urmări la trei niveluri: ♦ la producători – preţurile exercită presiuni asupra elementelor structurale de preţ, în primul rând asupra costurilor (prin creşterea preţurilor materiilor prime şi a preţului creditului), urmate de presiuni asupra nevoilor de resurse financiare, producătorii fiind nevoiţi să crească preţul de vânzare; ♦ la nivelul pieţei – creşterea preţurilor în situaţia în care cererea este neacoperită de ofertă favorizează inflaţia; ♦ la nivelul economiei naţionale – nevoia de resurse financiare a statului conduce la creşterea cantităţii de bani prin emisiune peste nevoile reale ale circulaţiei monetare şi, prin aceasta, la creşterea preţurilor Preţul fiecărui produs acţionează prin propagare şi generalizare asupra costului tuturor celorlalte produse (spirala inflaţionistă) În concluzie, factorii de activare a inflaţiei sunt: creşterea preţurilor materiilor prime şi activelor fixe; creşterea salariilor şi a altor obligaţii sociale şi fiscale ale agenţilor economici; creşterea ponderii creditului în totalul resurselor agenţilor economici; excesul de masă monetară în circulaţie în condiţiile deficitului bugetar Strategiile economice antiinflaţioniste în ţări cu economie de piaţă sunt: îngheţarea preţurilor, salariilor, monedei, veniturilor şi cheltuielilor bugetului de stat; stabilirea unor indici maximi de creştere a preţurilor pentru o anumită perioadă, limite maxime ale cotelor de adaos comercial, 25 limite maxime ale consumurilor specifice unitare pe produs, limite pentru marja profitului şi impunerea acestuia în cote progresive; exercitarea unui control financiar riguros asupra costurilor prevăzute în preţurile de ofertă (preţuri de negociere); respectarea relaţiei productivitatea muncii-salarii; crearea unor condiţii pentru negocierea reală a preţurilor între producători şi consumatori 3 2 Liberalizarea preţurilor Necesitatea liberalizării preţurilor în România Sistemul reglementat prin legea 19/1971 a creat distorsiuni prin deformarea costurilor reale de producţie din ramurile de bază în condiţiile unor cursuri de schimb menţinute artificial Principala contradicţie din economia planificată a fost cea plan-piaţă: planul dirija producţia spre o anumită structură, iar preţurile stabilite de stat spre o altă structură Necesitatea reaşezării generale a preţurilor a fost impusă de: privatizarea întreprinderilor care presupune reevaluarea patrimoniului; protejarea consumului intern de migraţia produselor ieftine peste graniţă; crearea condiţiilor reale de concurenţă între produsele româneşti şi cele străine; determinarea preţurilor materiilor prime de import funcţie de cursul real de schimb Condiţii şi modalităţi de realizare a liberalizării preţurilor şi consecinţele acesteia Liberalizarea preţurilor s-a declanşat înaintea acţiunii de privatizare în condiţiile unui dezechilibru între cerere şi ofertă şi sub presiunea preţurilor externe şi a organismelor internaţionale După 1989, cererea a crescut, urmare a unor restituiri şi a acţiunilor de contrabandă, oferta s-a redus, urmare a scăderii producţiei prin ruperea relaţiilor economice pe verticală şi pe orizontală 26 Echilibrarea cererii cu oferta se poate face prin creşterea producţiei pe seama creşterii productivităţii muncii şi concurenţei (fapt nerealizat) Cadrul legislativ a fost incomplet, legea 15/1990 nu a precizat cine reprezintă la negocieri populaţia în calitate de consumator Privatizarea se poate înfăptui: • total, cu efecte economice pozitive, dar efecte sociale negative; • gradual, cu menţinerea subvenţiei bugetare Trecerea ţării de la un dirijism total la un liberalism exagerat a dus la ruperea contractelor economice Subvenţionarea şi garantarea preţului unor mărfuri de către stat Modalităţile de intervenţie a statului pot fi: ♦ directe – prin acordarea de subvenţii, prime de stat, prin limitarea sau garantarea unor preţuri; ♦ indirecte – prin politica fiscală, vamală, valutară, bugetară, de credit Subvenţionarea de la buget s-a realizat în economia planificată şi pentru activităţi cu pierderi sau pentru acoperirea unor diferenţe de preţ nefavorabile, rezultate mai ales din activităţi de export În economia de piaţă, aceasta se face în condiţiile în care preţurile cu ridicata sunt stabilite de către stat la un nivel mai scăzut decât costurile de producţie, având avantaje în industria extractivă întrucât obţinerea resurselor chiar cu costuri ridicate este preferabilă importului Dezavantajele se referă la faptul că subvenţionarea de la buget face dificilă identificarea cauzelor producerii de pierderi şi nu stimulează producătorii O situaţie particulară o reprezintă subvenţionarea agriculturii întrucât produsele agricole sunt supuse factorilor naturali În general, cererea de produse agricole nu este elastică în raport cu preţurile: când recolta este slabă, cererea este nesatisfăcută, preţurile cresc, veniturile din agricultură cresc; când recolta este bună, situaţia este inversă Intervenţia statului în agricultură este necesară pentru fixarea şi garantarea unor preţuri ale produselor agricole, varianta optimă fiind stabilirea şi garantarea preţurilor la nivelul de echilibru dintre cererea şi oferta de produse din anii cu recolte normale (medii) În ţara noastră, preţurile stabilite de stat pentru produsele agricole sunt nestimulative pentru producători 27 REZUMAT: Relaţia productivitate-preţuri este, în general, o relaţie cauză-efect: dacă productivitatea creşte, preţurile ar trebui să scadă Productivitatea este principalul factor de creştere a producţiei, într-o economie de piaţă agenţii economici trebuind să acţioneze pentru reducerea costurilor, nu pentru creşterea preţurilor Fenomenul inflaţionist este însoţit de creşterea preţurilor Această creştere poate fi cauzată de penurie, şi apoi de creşterea preţurilor din cauze monetare, inflaţia prin cerere transformându-se în inflaţie monetară Există o serie de factori de activare a inflaţiei, în ţările cu economie de piaţă elaborându-se diverse strategii economice antiinflaţioniste În România, necesitatea reaşezării generale a preţurilor a fost impusă de o serie de factori, fenomenul inflaţionist extinzându-se de la an la an şi făcând necesară intervenţia statului prin subvenţionări şi garantarea preţului la unele mărfuri mai importante CONCLUZII: După decembrie 1989, preţurile au crescut vertiginos din cauza reducerii volumului producţiei, a productivităţii (comportament negativ faţă de muncă), menţinerii mult timp înainte de 1989 a unor preţuri scăzute, pierderea unor pieţe externe avantajoase, dezechilibre între cerere şi ofertă etc Sistemul reglementat prin legea 19/1971 a creat distorsiuni prin deformarea costurilor reale de producţie din ramurile de bază în condiţiile unor cursuri de schimb menţinute artificial Principala contradicţie din economia planificată a fost cea plan-piaţă: planul dirija producţia spre o anumită structură, iar preţurile stabilite de stat spre o altă structură TEST DE EVALUARE: 1 Ce este inflaţia prin cerere? 28 2 Care sunt factorii de activare a inflaţiei? 3 Influenţa preţurilor asupra inflaţiei se poate urmări la trei niveluri: a) la furnizori; b) la nivelul pieţei; c) la nivelul economiei naţionale 4 Printre factorii de activare a inflaţiei se numără şi următorii: a) creşterea salariilor; b) creşterea preţurilor materiilor prime; c) creşterea ponderii debitului în totalul resurselor agenţilor economici; d) excesul de masă monetară în circulaţie în condiţiile deficitului bugetar 3) b,c 4) a,b,d 29 CAP 4 ELEMENTE DE FUNDAMENTARE A PROPUNERILOR DE PREŢURI 4 1 Politica de produs; componentele, ciclul de viaţă şi valoarea de întrebuinţare a produsului Politica de produs Politica de produs cuprinde un ansamblu de metode, mijloace şi activităţi care privesc un produs din momentul apariţiei ideii de produs până la scoaterea sa din circuitul economic Activităţile importante care alcătuiesc politica de produs sunt: a) cercetarea produsului – de referă la: cercetarea propriu-zisă; analiza calităţii produsului aflat în fabricaţie şi / sau în vânzare; analiza stadiului de vechime economică; analiza circulaţiei produsului; urmărirea comportării în utilizare sau consum b) alegerea strategiei de produs – are în vedere atitudinea agenţilor economici faţă de produsele lor pe o perioadă mai îndelungată, precum şi orientarea potenţialului uman, material şi financiar În funcţie de condiţiile de piaţă şi de situaţia concretă a agenţilor economici, aceştia pot opta pentru una din următoarele strategii: 30 ♦ strategia stabilităţii gamei de produse – când structura de producţie este asigurată de produse cu performanţe ridicate, iar gama de produse nu este prea largă; ♦ strategia restrângerii gamei – eliminarea din fabricaţie a unor sortimente uzate moral; ♦ strategia diversificării gamei – recomandată în fazele de creştere şi maturitate a ciclului de viaţă al produsului Se poate realiza în trei direcţii: ◊ pe verticală (în profunzimea gamei); ◊ pe orizontală (creşterea numărului liniilor gamei); ◊ laterală (dezvoltarea gamei în direcţii conexe) ♦ strategia diferenţierii unui produs în cadrul gamei; ♦ strategia perfecţionării produselor; ♦ strategia înnoirii gamei – cea mai complexă, se face în faza de maturitate prin înlocuirea produselor vechi cu produse noi Obs: • O gamă de produse se poate defini prin: o profunzimea gamei – dezvoltarea pe verticală (numărul de produse distincte); o lărgimea gamei – dezvoltarea pe orizontală; o lungimea gamei – suprafaţa acoperită de produsele gamei • Strategiile de produs în sfera circulaţiei mărfurilor se referă la: ◊ comercializarea unitară a mărfurilor neproblematice; ◊ comercializarea exclusivă a unei mărci de produse; ◊ strategia magazinului novator; ◊ comercializarea mărfurilor la preţuri unice • Strategiile specifice în cazul mărfurilor destinate pieţei internaţionale sunt: o reevaluarea periodică a gradului de eficienţă economică a produselor; o cooperarea în fabricaţie; o strategia exporturilor complexe; o cooperarea în comercializare 31 c) tactici şi tehnici de marketing – fiecare strategie de produs se bazează pe tactici şi tehnici de marketing: inovaţie, modelare, asigurare legală, atitudine faţă de produsele vechi Componentele produsului Din punct de vedere al marketingului, acestea se referă la componente corporale, acorporale, imagine, comunicaţii privind produsul Ciclul de viaţă al produsului (viaţa economică) Reprezintă perioada de timp cuprinsă între momentul lansării produsului nou pe piaţă şi cel al retragerii sale definitive de pe piaţă Etapele ciclului de viaţă din punct de vedere al raportului desfacere-timp sunt: constituirea pieţei (lansarea pe piaţă), creşterea; maturitatea şi saturaţia; declinul Procesele economice legate de naşterea şi viaţa produsului se referă, succint, la: conceperea, proiectarea şi asimilarea produsului; publicitatea şi realizarea ambalajului; evaluarea potenţialului de marketing; testul de marketing şi lansarea pe piaţă; creşterea producţiei şi desfacerii; stabilirea vânzărilor; reinvestigarea pieţei şi relansarea; declinul şi încetarea fabricaţiei Valoarea de întrebuinţare a produsului – factor important în formularea propunerilor pe preţ Valoarea de întrebuinţare este proprietatea unui bun de a avea o utilitate Valoarea de întrebuinţare este purtătorul material al valorii de schimb În procesul de vânzare-cumpărare, proprietarul unei mărfi 32 cedează valoarea ei de întrebuinţare şi primeşte valoarea de schimb De asemenea, valoarea de întrebuinţare presupune existenţa unei relaţii între caracteristicile materiale şi preferinţele consumatorilor Relaţia valoare de schimb-valoare de întrebuinţare este o variabilă de timp şi spaţiu, întrucât acelaşi produs are o valoare de schimb (preţ) diferită în timp şi de la o piaţă la alta, în funcţie de cerere şi ofertă Valoarea (preţul) la care se vinde / cumpără un bun depinde nu numai de caracteristicile sale materiale, ci şi de mediul economico- social în care are loc schimbul Astfel, la formularea propunerilor de preţuri trebuie luate în considerare valoarea de întrebuinţare, costurile de producţie şi situaţia pieţei Valoarea de întrebuinţare este dată de două categorii de însuşiri: funcţionale; estetico-economice În cele mai multe cazuri, nivelul relativ al valorii de întrebuinţare se determină pe baza mai multor indicatori Folosind metoda punctajului (suma punctelor) se ordonează produsele într-o scară a valorilor de întrebuinţare Metoda Von Neuman Morgenstein constă în aprecierea utilităţii preferate cu coeficientul 1 şi a celei mai puţin preferate cu coeficientul 0 În orice caz, analiza valorii de întrebuinţare necesită o cunoaştere şi o analiză temeinică a însuşirilor tehnice şi funcţionale ale produselor 4 2 Costurile de producţie – componentă de bază a preţurilor de ofertă Conceptul de cost şi relaţia cost-preţ Costul este un element de bază pentru formularea preţurilor de ofertă (de negociat), fiind partea cea mai importantă din valoarea şi preţul unei mărfi Costurile de producţie reprezintă exprimarea bănească a cheltuielilor efectuate de agenţii economici prin alocarea şi consumarea factorilor de producţie La formularea propunerilor de preţuri pentru produsele noi, elementele de cost se stabilesc pe baza: 33 □ normelor de consum pentru materii prime, materiale, energie şi combustibili; □ normelor de amortizare pentru capitalul fix; □ normelor de timp pentru manoperă; □ normativelor financiare pentru alte elemente de cheltuieli Când se intenţionează modificarea preţurilor, elementele de cost se actualizează ţinând cont de factorii noi care acţionează asupra costurilor Există situaţii când modificarea preţurilor este determinată de schimbări în condiţiile pieţei şi nu în nivelul costurilor Noţiunea de cheltuială de producţie este mai cuprinzătoare decât noţiunea de cost de producţie deoarece cuprinde pe lângă consumul de factori de producţie şi plăţi către furnizori, salarii, obligaţii faţă de sistemul financiar şi de credit În ce priveşte relaţia cost-preţ, se pleacă de la premisa că preţurile pieţei (care asigură echilibrul cerere-ofertă) impun agenţilor economici fabricarea sau modernizarea produselor cu costuri cât mai mici, în scopul asigurării unui profit cât mai mare În economia de piaţă, costul influenţează în mod indirect preţul format pe piaţă, prin intermediul costului cuprins în preţul de ofertă al producătorului Preţul pieţei dobândeşte rol direct în influenţarea costurilor, obligând producătorii să-şi reducă costurile pentru a-şi majora profitul Tipologia costurilor de producţie A Costuri de producţie pe termen scurt Pe termen scurt, modificarea costurilor este influenţată mai ales de schimbări în elementele capitalului circulant şi de cantitatea şi eficienţa muncii depuse Costurile de producţie se pot grupa în trei categorii: ♦ cost total – alcătuit din costuri fixe (cheltuieli cu amortizarea, chirii, asigurări, salariile personalului de conducere) şi costuri variabile (cheltuieli cu materii prime, energie, semifabricate, salariile personalului direct productiv): CV = f (Q), CT = CV + CF unde: CV – costul variabil 34 Q – producţia CF – costul fix CT – costul total ♦ cost mediu – cuprinde cheltuielile de producţie pentru obţinerea unei unităţi de produs: CM = CT / Q unde: CM – costul mediu CT – costul total Q – producţia ♦ cost marginal – reprezintă costul suplimentar antrenat pentru obţinerea unei unităţi adiţionale suplimentare dintr-un produs: Cm = ∆CT / ∆Q unde: Cm – costul marginal ∆CT – variaţia costului total ∆Q – variaţia producţiei Dacă CF = 0 ⇒ Cm = ∆CV / ∆Q În funcţie de nivelul acestor costuri şi preţuri, agenţii economici se pot găsi la un moment dat în una din situaţiile: rentabilă, punct de echilibru, prag de rentabilitate, punct de oprire (închidere) Determinarea ofertei producătorului în funcţie de costuri şi evoluţia preţurilor pieţei La creşterea volumului producţiei, costurile variabile cresc, deci şi costurile totale, costurile fixe rămânând constante Costul marginal înregistrează la început o scădere, apoi are tendinţă crescătoare, fapt explicat de legea randamentelor descrescătoare Conform legii productivităţii marginale descrescătoare a factorilor de producţie, cu fiecare factor de producţie suplimentar folosit producţia poate creşte, dar într-o proporţie din ce în ce mai mică Conform legii randamentelor descrescătoare (legea costurilor crescătoare), la creşterea producţiei, costurile fixe medii scad, costurile variabile medii şi costurile totale medii scad până la un punct, apoi cresc din nou 35 Venitul marginal (venitul suplimentar obţinut din vânzarea unei unităţi suplimentare dintr-un produs, în condiţiile pieţei perfecte) este egal cu preţul unitar al produsului determinat de utilitatea lui marginală Situaţiile care pot apărea sunt: prag de rentabilitate (punct mort): preţ de vânzare = cost total mediu; punct de optim, de echilibru (producţia pentru profit maxim): cost marginal ≤ preţ de vânzare; punct critic: preţ de vânzare = cost total mediu = cost mediu; punct de oprire, de închidere: preţ vânzare = cost variabil mediu = cost mediu B Costuri de producţie pe termen lung Dacă pe termen scurt unele cheltuieli rămân constante, pe termen lung, toate costurile devin variabile În general, într-un orizont lung, firma acţionează în direcţia modificării capitalului fix, ceilalţi factori modificându-se în funcţie de modificarea capitalului fix Firma încearcă să-şi optimizeze capacitatea de producţie pentru a obţine un profit maxim, ţinând cont de cerere, ofertă, concurenţă, preţuri etc Unul din criteriile de bază pentru optimizarea capacităţii de producţie este costul mediu unitar la care se obţine un produs Pentru a preveni acţiunea legii randamentelor descrescătoare pe termen lung, agenţii economici trebuie să modifice capitalul fix, să asigure combinarea factorilor de producţie în condiţii de eficienţă Pe măsura creşterii capacităţii de producţie, volumul producţiei creşte, dar cu alte nivele ale costurilor Unind curba de minim ale curbelor costurilor totale medii din anumite perioade de timp, se obţine curba de plan, curba costurilor totale medii pe termen lung Toate punctele situate sub curba de plan nu pot fi atinse cu tehnologia existentă, punctele de deasupra reprezentând niveluri de costuri dezavantajoase Ca şi pe termen scurt, costurile totale medii pe termen lung scad până la un anumit nivel, apoi cresc cu creşterea dimensiunilor firmei Acest fapt poate fi cauzat şi de: ◊ utilizarea ineficientă a capitalului, a factorilor de producţie; ◊ creşterea preţurilor de achiziţie a factorilor de producţie (în special pentru resursele limitate); 36 ◊ nefolosirea unei părţi din capacitatea de producţie; ◊ atingerea stării de saturare a cererii (scăderea vânzărilor) În funcţie de etapele efectuării şi înregistrării cheltuielilor de producţie, se pot calcula următoarele categorii de costuri: • cost de secţie = ∑ cheltuieli directe de secţie + ∑ cheltuieli indirecte de secţie; cheltuieli indirecte = cheltuieli comune + cheltuieli cu întreţinerea şi funcţionarea utilajelor • cost de uzină = cost de secţie + cheltuieli generale ale întreprinderii; • cost comercial = cost de uzină + cheltuieli cu desfacerea mărfurilor Costuri de oportunitate Un produs se poate fabrica în mai multe condiţii tehnice, economice cu costuri diferite, agenţii economici optând pentru acele variante cu costuri minime Un factor de producţie poate avea mai multe destinaţii, se poate utiliza în mai multe domenii, în grad diferit, situaţie în care agenţii economici aleg varianta care asigură o valorificare maximă resurselor limitate Costul de oportunitate al unui factor de producţie trebuie să cuprindă nu numai contribuţia (costul) acelui factor la realizarea unui produs, ci şi pierderea prin neutilizarea lui într-un proces de producţie mai avantajos Costurile de oportunitate măsoară şansele pierdute prin utilizarea factorilor de producţie într-un domeniu de activitate sau în altul Costul de producţie definit ca şi cost de oportunitate este format din: cost explicit („de buzunar”), ce se constituie din plăţi efective pentru procurarea factorilor de producţie de pe piaţă (plăţi către terţi); cost implicit, dat de cheltuielile din resursele proprietarilor firmei: amortizare, rentă, servicii efectuate de proprietari către firmă Dacă firma nu obţine venituri pentru acoperirea costurilor implicite, capitalul trebuie orientat spre alte alternative 37 Din punct de vedere contabil, se consideră cost de producţie costul explicit şi amortizarea din costul explicit, deci costul contabil este mai mic decât costul de producţie (de oportunitate) În general, venitul firmei trebuie să fie mai mare decât costul de oportunitate pentru a obţine profit economic (răsplata posesorului de capital) 4 3 Analiza valorii – mijloc de promovare a unor produse cu performanţe înalte şi costuri reduse Conceptul de analiză a valorii şi importanţa metodei La fundamentarea propunerilor de preţuri se au în vedere atât valoarea de întrebuinţare (care îl interesează pe cumpărător), cât şi costul de producţie (care îl interesează pe producător) Metoda numită analiza valorii, metodă de microscară, îşi propune să cuprindă toate fazele prin care trece un produs, urmărind maximizarea raportului dintre valoarea de întrebuinţare şi cost (cheltuieli ocazionate de fabricaţie reflectate în preţ) Metoda analizei valorii se poate efectua la produsele existente în fabricaţie şi, mai ales, la produsele aflate în stadiul de proiectare Activitatea de concepţie, proiectare şi dezvoltare tehnologică este cea mai importantă în reducerea costurilor şi obţinerea de produse cu performanţe tehnice şi calitative ridicate Fondatorul metodei, Miles, a reuşit la compania General Electrics, reducerea costurilor cu 25% la 230 produse Etapele, conţinutul şi metodele de lucru ale analizei valorii a) cercetarea pieţei şi stabilirea temelor şi planului de cercetare – Constă în culegerea informaţiilor privind nevoile cumpărătorilor b) identificarea, clasificarea şi ierarhizarea funcţiilor produsului – Modul în care un produs răspunde necesităţilor sociale pentru care a fost proiectat se caracterizează prin funcţiile sale Baza analizei valorii o constituie descompunerea produsului în subansamble şi repere, fiecare îndeplinind o anumită funcţie Pentru identificarea corectă a funcţiilor produsului, se parcurg următoarele etape: 38 cercetarea intuitivă; analiza secvenţială; examinarea mediului în care urmează să funcţioneze produsul; studiul unui produs tip (model) pentru eliminarea funcţiilor inutile Funcţiile unui produs pot fi clasificate astfel: 1) în funcţie nevoile consumatorilor: ◊ de întrebuinţare; ◊ estetice 2) modul de percepere de către consumator: obiective (măsurabile); subiective; auxiliare 3) contribuţia la valoarea de întrebuinţare: ♦ purtătoare de valoare de întrebuinţare, caz în care pot fi considerate: ◊ utile; ◊ necesare, putând fi: o principale; o complementare; o tehnice; ♦ nepurtătoare de valoare de întrebuinţare, caz în care pot fi considerate: □ inutile; □ cu utilitate limitată; □ de constrângere Ordonarea şi ierarhizarea funcţiilor este importantă în stabilirea ponderii fiecărei funcţii în valoarea de întrebuinţare a produsului Se poate realiza prin construirea unei matrici pătratice în care se înscriu funcţiile principale pe linii şi pe coloane şi se compară două câte două Dacă o funcţie este considerată mai importantă, i se atribuie cifra 1, dacă nu, cifra 0 prin însumarea punctelor de pe coloane se obţine punctajul aferent fiecărei funcţii c) dimensionarea tehnică şi economică a funcţiilor produsului – Funcţiile produsului se înscriu într-un nomenclator, apoi se dimensionează tehnic, stabilindu-se nivelul de realizare a fiecărei 39 funcţii cu ajutorul unor unităţi de măsură specifice Rezultatele dimensionării tehnice a funcţiilor stau la baza dimensionării lor economice, urmărindu-se stabilirea costurilor pe fiecare funcţie Este necesar un sistem informatic, o bază de date privind costurile aferente fiecărei caracteristici a produsului (reper, piesă, operaţie), sub formă tabelară, având pe rânduri componentele (caracteristicile) produsului şi pe coloane costurile unitare ale acestora cu detalierea pe funcţii Se pot identifica, astfel, funcţiile foarte scumpe în raport cu celelalte sau cu contribuţia lor la valoarea de întrebuinţare a produsului d) analiza de regresie a costurilor pe funcţiile produsului – În această etapă se determină ponderea costurilor pe funcţii în costul total al produsului şi se compară cu ponderea funcţiilor în valoarea de întrebuinţare Ponderea costurilor pe funcţii în costul total trebuie să fie apropiată de ponderea funcţiilor respective în valoarea de întrebuinţare Calculul se efectuează prin metoda celor mai mici pătrate cu ajutorul dreptei de regresie y = ax, unde y reprezintă ponderea costului fiecărei caracteristici (reper, element) în costul total, x ponderea funcţiei în valoarea de întrebuinţare, iar a panta dreptei Acest calcul permite identificarea funcţiilor cu costuri prea mari (punctele de deasupra dreptei) e) cercetarea noilor soluţii şi alegerea variantei optime de produs – Această etapă nu este absolut obligatorie, dar poate fi utilă în cazul în care nu se ajunge la un rezultat favorabil în urma parcurgerii etapelor precedente Obs: Identificarea cerinţelor utilizatorului, în scopul satisfacerii lor în mai mare măsură, se poate face şi pe bază de chestionare De asemenea, în analiza valorii se pot utiliza metode intuitive (brainstorming – echipe pluridisciplinare care caută idei creative), analitice, asociative, deductive Metoda ELECTRE de alegere a variantei optime de produs constă în stabilirea unor criterii de alegere a variantei optime de realizare a unui produs, criterii cum ar fi: materii prime de bază, indice de utilizare, consum energetic, cost total, profit, preţ estimativ, valoare de întrebuinţare Criteriile se transformă pe bază de coeficienţi în utilităţi, stabilindu-se indicatori de concordanţă şi de discordanţă (într-o 40 formă matriceală, indicatorii de concordanţă se situează deasupra diagonalei) între variantele alese şi relaţiile de ierarhizare a variantelor Metoda se poate utiliza şi în alegerea unui produs etalon din mai multe produse, cu ajutorul căruia să se realizeze propunerile de preţ la un produs nou sau în alegerea unor variante de proiecte de investiţii REZUMAT: Între elementele de fundamentare a propunerilor de preţuri un loc important îl ocupă politica de produs, avându-se în vedere componentele, ciclul de viaţă şi valoarea de întrebuinţare a produsului De asemenea, de reţinut sunt activităţile mai importante ce alcătuiesc politica de produs, şi anume: cercetarea produsului, alegerea strategiei de produs, tacticile şi tehnicile de marketing Un element de bază în formularea preţurilor de ofertă îl reprezintă costurile, ce pot fi, în general, pe termen scurt şi respectiv pe termen lung, un loc aparte în tipologia costurilor fiind ocupat de costurile de oportunitate Metoda numită „analiza valorii” urmăreşte maximizarea raportului dintre valoarea de întrebuinţare şi cost; este un proces complex, ce presupune parcurgerea mai multor etape şi utilizarea unor metode de lucru specifice (exemplu: ELECTRE) CONCLUZII: Problematica preţurilor este legată de fiecare perioadă din viaţa produsului şi de întreg ciclul de viaţă al produsului, iar principalul factor care determină ciclul de viaţă al unui produs este progresul tehnic În economia de piaţă, costul influenţează în mod indirect preţul format pe piaţă, prin intermediul costului cuprins în preţul de ofertă al producătorului, preţul pieţei dobândind un rol direct în influenţarea costurilor, obligându-i, astfel, pe producători să-şi reducă costurile pentru a-şi majora profitul 41 Scopul analizei valorii este eliminarea funcţiilor inutile şi costurilor aferente, îmbunătăţirea sau adăugarea unor funcţii ale produsului TEST DE EVALUARE: 1 Care sunt activităţile legate de cercetarea produsului? 2 Care sunt etapele ciclului de viaţă al produsului? 3 Strategiile specifice în cazul mărfurilor destinate pieţei internaţionale sunt: a) cooperarea în comercializare; b) reevaluarea periodică a gradului de eficienţă economică a unui produs; c) strategia importurilor complexe; d) cooperarea în fabricaţie 4 Costurile de producţie se pot grupa în: a) cost total; b) cost marginal; c) cost mediu; d) cost variabil 3) a,b,d 4) a,b,c 42 CAP 5 FUNDAMENTAREA PREŢURILOR DE OFERTĂ A PRODUCĂTORILOR 5 1 Principii de bază în fundamentarea preţurilor noilor produse Preţul noilor produse trebuie să aibă un nivel convenabil ambelor părţi, să asigure eficienţa fabricării şi eficienţa utilizării Pentru aceasta, la fundamentarea propunerilor de preţuri ale noilor produse, pornind de la preţurile pieţei, se aplică unul principiile: a) preţ egal la efect util egal – se justifică în cazul produselor noi care nu înlocuiesc alte produse, ci lărgesc gama sortimentală; b) preţ mai redus pe unitatea de efect util la beneficiar – stimulează progresul tehnic şi modelarea produselor, obţinerea unor produse a căror valoarea de întrebuinţare creşte mai repede decât cheltuielile de fabricare Pentru aceasta, trebuie determinate limita minimă şi cea maximă a preţului produsului nou: • limita minimă – este dată de preţul care asigură producătorului recuperarea costurilor (în primul rând a celor normale) şi obţinerea unui profit în aceeaşi proporţie cu profitul produsului similar (etalon) sau la nivelul ratei de rentabilitate medie pe grupa de produse: P1 = P 0 I C 43 IC = Ci / C0 unde: P1 – preţul produsului nou P0 – preţul produsului etalon IC – indice de cost Ci – costul produsului nou C0 – costul produsului etalon P1 = ( C0 + P0 ) IU IU = U 1 / U 0 unde: IU – indice de utilitate U1 – utilitatea produsului nou U0 – utilitatea produsului etalon Acest raţionament rezistă numai dacă producătorul realizează o creştere a valorii de întrebuinţare mai mare decât creşterea costurilor • limita maximă – este dată de preţul care oferă beneficiarului aceleaşi avantaje ca şi produsul existent (etalon), deci se poate determina după primul principiu, respectiv, la preţ egal efect util egal Rolul principal în stabilirea limitei maxime a preţului trebuie să-l aibă valoarea de întrebuinţare a noului produs Limita maximă este nivelul cel mai înalt al preţului admis din punct de vedere economic P 1 = P0 I U Diferenţa dintre limita maximă şi limita minimă a preţului, luând în considerare şi cheltuielile pentru asimilarea produsului nou care nu se reflectă în limita minimă, reprezintă efectul economic ce trebuie obţinut prin înlocuirea produselor vechi cu latele noi, mai eficiente Astfel, propunerea de preţ poate avea în vedere nivelul limitei minime sau nivelul limitei maxime ori se poate încadra între acestea, în funcţie de condiţiile pieţei Dacă preţul se fixează la nivelul limitei minime, el devine puţin stimulativ pentru producătorul de tehnică nouă, deşi cererea pentru produs ar creşte Dacă preţul se fixează la nivelul limitei maxime, el determină scăderea interesului consumatorului În concluzie, preţul trebuie fixat la acel nivel care să asigure creşterea profitului producătorului şi, în acelaşi timp, reducerea cheltuielilor pe efect util În intervalul (limita minimă, limita maximă) 44 se poate stabili un interval mai mic pentru încadrarea propunerilor de preţ, convenabil ambelor părţi P1 = max (P0IC, C1 + profit1IU) − min (P0IU, P0IUIt) unde: IC – indice de cost It – indice ce exprimă raportul între duratele de funcţionare a celor două produse 5 2 Corelarea preţurilor şi caracteristicile produsului etalon Preţul unui produs este dependent de preţul factorilor de producţie care concură la obţinerea sa şi de preţul produselor similare cu aceeaşi destinaţie cu care se află în raporturi de proporţionalitate Corelarea preţurilor este operaţiunea de determinare a nivelului şi raportului dintre preţurile nominale ale produselor şi serviciilor în funcţie de valoarea de întrebuinţare, costul de producţie şi raportul cerere-ofertă Corelarea preţurilor trebuie privită în dublă accepţiune: ca operaţiune prin care se urmăreşte elaborarea propunerilor de preţuri având în vedere preţurile produselor similare; ca cerinţă de asigurare a desfacerii normale a produselor respectând corelaţiile necesare din interiorul preţurilor şi dintre preţuri, corelaţii care să exprime cât mai real raporturile dintre valorile de întrebuinţare şi costurile de fabricaţie Modificarea preţului unui anumit produs antrenează nu numai modificarea cererii pentru produsul respectiv, ci şi modificarea cererii şi preţului altor produse cu aceleaşi întrebuinţări Corelarea preţurilor presupune: ◊ compararea produselor noi cu produsele similare; ◊ compararea valorilor lor de întrebuinţare; 45 ◊ delimitarea sporului de performanţă adus de produsele noi (noutate reală); ◊ compararea costurilor de producţie Metodele de corelare au la bază: o costuri (antecalculaţie de preţ); o serii de preţuri (costograme); o baremuri de preţuri şi normative de calcul; o parametri tehnico-funcţionali şi de agregare Stabilirea propunerilor de preţ prin corelare implică două etape principale: ♦ tehnică – determinarea nivelului şi proporţiilor dintre preţurile produselor noi şi cele ale produselor alese ca bază de corelare (produse etalon); ♦ analiza modului în care preţurile rezultate din calculul tehnic asigură eficienţa economică a produsului, aspectele principale pe care le vizează fiind următoarele: ◊ preţul estimat asigură recuperarea costurilor şi o rentabilitate stimulativă pentru producător; ◊ preţul este justificat în raport cu necesităţile pe care le satisface noul produs; ◊ trebuie avută în vedere măsura în care se asigură o valorificare raţională a materiilor prime şi gradul de utilizare a materialelor recuperabile; ◊ trebuie să se asigure competitivitatea pe pieţele externe şi corelarea cu produsele din exterior pentru produsele exportabile Un produs etalon trebuie să îndeplinească cumulativ următoarele condiţii tehnico-economice: □ să aibă valoare de întrebuinţare (caracteristici tehnico- funcţionale) cât mai apropiată de cea a produsului nou; □ să facă parte din aceeaşi grupă în care urmează să se încadreze produsul nou; □ caracterul producţiei etalon să concorde cu producţia produsului nou (în cazul produselor noi cu caracter de unicat, etalonul de comparare trebuie să fie un produs executat tot ca unicat); □ să fie solicitat pe piaţă; □ să aibă preţ legal, care să nu determine pierderi, respectiv să nu fie stabilit pe baza unor criterii derogatorii de la metodologia 46 obişnuită şi să fie în raport corespunzător cu preţurile produselor din aceeaşi grupă (dacă este cazul); □ când este vorba de produse exportabile, etalonul trebuie să facă parte din categoria produselor de vârf de pe piaţa externă 5 3 Fundamentarea preţurilor de ofertă prin corelare pe baza costurilor de producţie Este cea mai utilizată în ţara noastră, condiţia fiind ca dimensionarea nivelurilor costurilor produselor comparate să fie corectă Compararea costurilor celor două produse se bazează pe antecalculaţia întocmită pentru produsul nou şi calculaţia pentru produsul etalon Dacă ambele produse sunt executate de aceeaşi unitate, costurile etalonului se analizează critic şi se actualizează Dacă etalonul este fabricat de altă unitate, costurile acestuia se redimensionează în funcţie de condiţiile de fabricaţie Actualizarea costurilor de producţie Are ca scop asigurarea comparabilităţii în timp şi, dacă este cazul, în spaţiu Actualizarea în timp a costurilor se efectuează în funcţie de condiţiile fabricaţie, de desfacere, în funcţie de legislaţie Comparabilitatea în spaţiu presupune transpunerea unui produs etalon în condiţiile de fabricaţie din altă unitate care fabrică un produs nou sau un alt produs Actualizarea costurilor este necesară nu numai în cazul unui produs etalon, ci şi în cazul modificării condiţiilor de fabricaţie, de desfacere şi se efectuează pe fiecare articol de calculaţie în funcţie de: preţurile materiilor prime; indicele de scoatere a deşeurilor; productivitatea muncii; salarii; cota CAS; cota de repartizare a cheltuielilor comune ale secţiei, cheltuielilor cu întreţinerea şi repararea utilajelor, cheltuielilor generale ale întreprinderii 47 Fundamentarea propriu-zisă a preţurilor de ofertă prin corelare pe baza costurilor Evaluarea cu anticipaţie a costurilor produsului nou se realizează pe baza: normelor de consum pentru materii prime, materiale, energie şi a preţurilor acestora; normelor de timp pentru manoperă şi pentru folosirea utilajelor şi a tarifelor aferente; normativelor economico-financiare pentru alte categorii de cheltuieli (CAS, şomaj, impozite locale, taxe de timbru, dobânzi, prime de asigurare) În funcţie de modul de evidenţiere a costurilor, operaţiunile de corelare sunt specifice, şi anume: o în cazul evidenţierii costurilor pe articole de calculaţie, corelarea constă în determinarea cheltuielilor indirecte pentru produsul nou pe baza aceloraşi cote procentuale sau chei de repartizare pe produs folosite pentru produsul etalon şi apoi determinarea celorlalte elemente ale preţului produsului nou (profit, accize, TVA, adaos comercial); o în cazul evidenţierii costurilor pe elemente de cheltuieli, corelarea se realizează pornind de la costurile totale (actualizate pentru etalon şi evaluate direct pentru produsul nou) folosind procentul de profit, accize, TVA, adaos comercial de la produsul etalon În ceea ce priveşte compararea costurilor, în cazul în care costul produsului nou prezintă diferenţe considerabile faţă de costul etalonului, se deduce că etalonul nu a fost bine ales sau produsul nou nu a fost conceput în varianta cea mai economicoasă Profitul pentru noul produs se stabileşte prin aplicarea ratei de rentabilitate a etalonului la costurile antecalculate ale produsului nou Pe baza costului antecalculat şi a profitului se stabileşte propunerea de preţ cu ridicata a produsului nou, care face obiectul negocierii (se ţine cont şi de condiţiile de livrare) Nivelul la care se va fixa preţul depinde de raportul cerere-ofertă, poziţia produsului pe piaţă în raport cu cele existente, forţa argumentelor negociatorilor Fundamentarea preţurilor pe baza costurilor în cazul strategiei pe termen lung 48 Variaţia continuă a cererii şi costurilor impun ajustarea pe parcurs a preţurilor de vânzare Varianta fundamentării pe termen scurt are titlul de „cost-plus-pricing” În economia de piaţă, fundamentarea preţurilor pe un orizont lung este importantă pentru menţinerea poziţiei pe piaţă În funcţie de obiectivele întreprinderilor pe termen lung, preţurile de ofertă se pot determina prin mai multe metode: a) metoda „mark-up-pricing” – preţul rezultă adăugând la costul mediu total al produsului o marjă de profit care să asigure o remuneraţie rezonabilă pentru capitalul investit şi să acopere riscurile potenţiale ale producţiei estimate Marja profitului se determină în condiţiile unui cost standard al unei producţii standard obţinută în condiţii normale ale strategiilor de producţie b) metoda „targe-rate-of-return-pricing” – marja de profit se determină în funcţie de randamentul dorit al capitalurilor utilizate Este folosită de firmele care pot impune un preţ concurenţilor c) metoda „direct-costing” (aplicarea marjei de profit asupra costului variabil) – preţul rezultă adăugând la costul variabil mediu o marjă brută care să acopere costurile proprii fixe şi să asigure realizarea de profit Marja se poate diferenţia de la un produs la altul, în funcţie de cheia de repartizare pe produs a cheltuielilor indirecte şi de strategia de preţ practicată de întreprindere 5 4 Alte metode de fundamentare a preţurilor de ofertă I Fundamentarea preţurilor de ofertă prin corelare pe baza seriilor de preţuri Presupune încadrarea preţului noului produs în seria de preţuri existentă În cazul încadrării în serie, operaţiunea se numeşte interpolare, iar în cazul prelungiri serie, extrapolare Se poate aplica în cazul unor produse fabricate în număr mare de sortimente, dimensiuni, pentru care dependenţa dintre parametri şi preţuri poate fi determinată, iar produsele cu preţuri diferite se pot grupa în funcţie de unul sau mai mulţi parametri 49 Preţurile se pot stabili şi cu ajutorul unor funcţii matematice (liniare, neliniare) care caracterizează cel mai bine legătura dintre variaţia sortimentelor produselor şi variaţia preţurilor Pentru alegerea funcţiei optime se construieşte diagrama preţului (costograma), prin reprezentarea grafică a preţului în funcţie de unul sau mai mulţi parametri funcţionali y = f (x1, x2, , xn) unde: y – indicatorul valoric unitar x1, x2, , xn – indicatorii (parametrii) funcţionali ai valorii de întrebuinţare Costogramele pot fi carteziene (trasate într-un sistem de axe rectangulare) sau logaritmice Calculele acestei metode se pot utiliza şi în cazul metodei antecalculaţiei, iar ajustarea seriilor de preţuri printr-o funcţie corespunzătoare poate servi şi la actualizarea corelaţiei dintre costuri şi preţuri pe grupe de produse şi la prognoza preţurilor II Fundamentarea preţurilor de ofertă prin corelare pe baza baremurilor de preţuri şi normativelor de calcul Baremurile de preţuri reprezintă tabele în care se găsesc preţuri calculate pentru toată gama de sortimente sau dimensiuni Preţurile sunt exprimate pentru un număr redus de parametri ce redau cel mai concludent valoarea de întrebuinţare Metoda s-a folosit mai ales în industria confecţiilor În condiţiile liberalizării preţurilor şi fenomenului inflaţionist, metoda a devenit mai puţin operantă Pentru a elabora un barem de preţuri este necesară găsirea a doi parametri pentru construirea unei serii de preţuri Astfel, se calculează primul şi ultimul termen al seriei şi rata de creştere: Pn − P1 r= n −1 unde: r – rata de creştere Pn – preţul ultimului termen al seriei P1 – preţul primului termen al seriei n – numărul de termeni ai seriei De obicei, un termen al seriei este fix, iar celălalt variabil 50 III Fundamentarea preţurilor de ofertă prin corelare pe baza parametrilor tehnico-funcţionali Presupune exprimarea raportului dintre valorile de întrebuinţare ale produsului etalon şi produsului nou şi alegerea unui număr minim de parametri sau elemente care se compară în cadrul fiecărei grupe sau subgrupe de produse Deoarece diferenţele calitative (în majoritatea cazurilor) nu se pot obţine direct în valori absolute, ci, eventual, în valori relative, determinarea lor se face pe baza unor coeficienţi de echivalenţă care reflectă, de fapt, raportul dintre parametrii valorilor de întrebuinţare ai produselor comparate Prin aplicarea coeficienţilor asupra preţului produsului etalon se obţine nivelul maxim ce se poate accepta pentru preţul noului produs: A1 B1 N 1 P1 max = P0 ( ) A0 B0 N 0 unde: P1 – preţul produsului nou P0 – preţul produsului etalon A1, B1, , N1 – parametrii produsului nou A0, B0, , N0 – parametrii produsului etalon În cele mai frecvente cazuri trebuie să se facă o diferenţiere între parametrii tehnico-funcţionali, deoarece aceştia nu participă în aceeaşi măsură la valoarea de întrebuinţare Trebuie stabilite criterii de importanţă sau ponderi valorice ale fiecărui parametru în totalul valorii de întrebuinţare sau totalul costurilor A1 B N P1 max = P0 ( k 0 + 1 k1 + + 1 k n ) A0 B0 N0 unde ki reprezintă ponderea fiecărui parametru în totalul valorii de întrebuinţare (costurilor) Preţul rezultat nu trebuie considerat preţul noului produs Se pune problema ca efectul economic rezultat prin înnoirea produselor să nu revină numai producătorului, ci şi beneficiarilor (cărora li se vor reduce cheltuielile pe unitatea de efect util) Proporţia împărţirii efectului 51 economic al înnoirii între cele două părţi va rezulta din procesul negocierii preţului O variantă a acestei metode este metoda punctajului, ce presupune şi calcularea costurilor maxime (C1max) Se determină profitul (în procente) cuprins în preţul etalonului, iar pe baza lui se determină prin deducerea din preţul estimat, costul maxim al produsului nou P0 − C0 = profit0 profit0 (%) = profit0/P0 profit1 = P1x profit0 (%) C1max = P1 − profit1 IV Fundamentarea preţurilor de ofertă prin corelare prin metoda agregării şi în funcţie de categoriile de complexitate şi greutate Unele produse noi sunt compuse din subansamble şi repere ale căror preţuri sunt deja stabilite (sau se pot stabili) Formarea preţului se face prin însumarea preţurilor subansamblelor şi reperelor componente Dacă subansamblele nu au preţuri stabilite, acestea se determină prin corectarea preţului produsului etalon cu profitul şi costurile aferente pieselor componente ale noului produs P1 = P0 + ∑ (C i + profit i + TVAi + AC i ) unde i reprezintă reperele şi subansamblele REZUMAT: În fundamentarea preţurilor noilor produse se aplică unul din principiile: „preţ egal la efect util egal” sau „preţ mai redus pe unitatea de efect util la beneficiar”, caz în care trebuie determinate limita minimă şi limita maximă a preţului noului produs Stabilirea propunerilor de preţ prin corelare implică două etape principale: o etapă tehnică şi una în care are loc analiza modului în care preţurile rezultate din calculul tehnic asigură eficienţa economică a 52 produsului Apoi, produsul etalon trebuie să îndeplinească cumulativ o serie de condiţii tehnico-economice Fundamentarea preţurilor de ofertă prin corelare se poate face: pe baza costurilor de producţie, pe baza seriilor de preţuri, pe baza baremurilor de preţuri şi normativelor de calcul, pe baza parametrilor tehnico-funcţionali CONCLUZII: Preţul trebuie fixat la acel nivel care să asigure creşterea profitului producătorului şi, în acelaşi timp, reducerea cheltuielilor pe efect util Modificarea preţului unui anumit produs antrenează nu numai modificarea cererii pentru produsul respectiv, ci şi modificarea cererii şi preţului altor produse cu aceleaşi întrebuinţări Prin corelarea pe bază de antecalculaţie se au în vedere în principal costurile, neglijându-se frecvent valoarea de întrebuinţare a produselor Prin corelarea pe baza parametrilor tehnico-funcţionali se poate face abstracţie de costuri Din aceste cauze, la fundamentarea preţurilor de ofertă prin corelare trebuie folosite cel puţin două metode de corelare TEST DE EVALUARE: 1 Ce reprezintă limita maximă de preţ în cazul formării preţurilor noilor produse? 2 Ce reprezintă corelarea preţurilor? 3 Metodele de corelare au la bază: a) costuri; b) serii de costuri (costograme); c) baremuri de preţuri şi normative de calcul; d) parametri tehnico-funcţionali şi de agregare 53 4 Baremurile de preţ, ca metodă de fundamentare a preţurilor de ofertă, prezintă următoarele caracteristici: a) reprezintă tabele în care se găsesc preţurile calculate pentru toată gama de sortimente sau dimensiuni; b) preţurile sunt exprimate pentru un număr extins de parametri pentru a reda cel mai concludent valoarea de întrebuinţare; c) metoda s-a folosit mai ales în industria alimentară; d) în condiţiile liberalizării preţurilor, metoda a devenit mai puţin operantă 3) a,c,d 4) a,d CAP 6 FORMAREA ŞI FUNDAMENTAREA PREŢURILOR EXTERNE 6 1 Preţurile mondiale şi interacţiunea lor cu preţurile interne Factori de formare şi modificare a preţurilor externe Preţurile mondiale (externe) reprezintă expresia în bani a valorii internaţionale a mărfurilor comercializate pe piaţa externă Dacă în condiţiile capitalismului premonopolist şi liberei concurenţe, preţurile mondiale oscilau în jurul valorii internaţionale, în condiţiile actuale, datorită monopolurilor, a grupărilor statale închise şi a unor dificultăţi de ordin valutar, nu mai există preţuri mondiale în accepţiunea clasică, adică preţuri mondiale unice În prezent, prin preţuri mondiale se înţeleg preţurile formate pe pieţele tradiţionale caracteristice pentru anumite produse, unde se desfăşoară, de altfel, un volum mare de tranzacţii cu caracter frecvent şi cu plata în valută liber convertibilă 54 Deşi preţurile mondiale se formează pe baza valorii internaţionale a mărfurilor, iar preţurile interne pe baza valorii naţionale a mărfurilor, între acestea există o influenţare reciprocă Astfel, valoarea internaţională este determinată de valorile naţionale a acelei părţi a volumului producţiei din fiecare ţară care intră în comerţul exterior pe anumite pieţe caracteristice ale produselor respective Valoarea internaţională influenţează valorile naţionale în primul rând pe calea importurilor de mărfuri (când importurile sunt mai ieftine faţă de produsele similare fabricate în ţară atunci se reduce valoarea naţională) Orice reducere a valorii naţionale la mărfurile exportate (în ţări cu pondere mare în export) are ca efect reducerea valorii internaţionale a respectivelor mărfuri, fapt ce îndeamnă la competitivitate Influenţarea preţurilor interne ale unei ţări de către preţurile externe are anumite limite determinate de următoarele aspecte: politica economică a statului; necesitatea protejării economiei naţionale de concurenţa externă; asigurarea echilibrului economic În unele state, legătura dintre preţurile interne şi cele externe a fost realizată în mod direct, în altele, în mod indirect, prin intermediul sistemului de taxe vamale, sistemului de diferenţe de preţ, sistemului cursurilor valutare impuse Dacă o ţară participă la schimburile economice internaţionale, diferenţa dintre valoarea internaţională şi valoarea naţională a mărfurilor determină modificări ale PIB, sub formă de economii sau pierderi (scurgeri) valorice din şi spre piaţa externă Factori de formare şi modificare a preţurilor externe se referă la: a) oferta de mărfuri – este dependentă de volumul factorilor de producţie În funcţie de modul în care au fost folosiţi, ei determină mărimea producţiei, dar şi nivelul costurilor ca limită teoretică a preţurilor (teoria avantajului comparativ); b) cererea de mărfuri – este dependentă de nivelul consumului mondial, posibilitatea substituirii produsului cu altele, modul de concentrare a cererii pe anumite pieţe, elasticitatea cererii în funcţie de preţuri şi venituri; c) factori exogeni relaţiei cerere-ofertă: politica comercială, vamală, fiscală – politica de dumping (politică comercială neloială ce constă în practicarea de către unele ţări, în dorinţa de câştiga noi pieţe, a unor preţuri mai mici decât preţurile 55 mondiale de pe pieţele respective), politica de embargo, regim vamal discriminatoriu, taxe vamale autonome, taxe vamale preferenţiale; politica valutară – preţul unei mărfi pentru o anumită ţară variază în funcţie de cursul valutar Prin deprecierea cursului monedei naţionale se stimulează exportul şi se limitează importul, cu condiţia ca deprecierea internă (reflectată în creşterea nivelului preţurilor interne) să fie mai mică decât deprecierea externă (reflectată în noul curs de schimb valutar al valutelor) Deprecierea monedei unei ţări are în acelaşi timp efecte opuse pentru ţara parteneră, adică preţurile sale de import se reduc, iar cele de export cresc Atunci când deprecierea monedei naţionale se realizează la nivelul la care se permite echilibrul dintre puterea de cumpărare internă şi externă a monedei, dintre nivelul preţurilor interne şi al cursurilor valutare, atunci acest avantaj al deprecierii monedei dispare şi nu mai stimulează exportul (teoria dobânzii) factori naturali, sociali Formele preţurilor externe sunt: a) cotaţii la bursele internaţionale de mărfuri – Reprezintă preţurile la care se încheie tranzacţiile la bursă Prin intermediul burselor de mărfuri, ţările dezvoltate au influenţat raportul cerere-ofertă reuşind, în general, să stabilească preţuri la mărfurile respective sub valoarea lor economică, obţinând în acest fel mari avantaje în schimburile comerciale Tranzacţiile la termen dau naştere şi la operaţiuni speculative Formarea preţurilor prin bursă este rezultatul stabilirii punctului de echilibru valoric între totalitatea ofertelor şi totalitatea cererilor pronunţate în orele de funcţionare ale bursei Cotaţiile la bursă pot fi clasificate în funcţie de mai multe criterii, şi anume: ♦ după modul de realizare a tranzacţiilor, acestea pot fi: ◊ efective – se determină pe baza tranzacţiilor încheiate nemijlocit în perioada respectivă; ◊ nominale – se stabilesc în funcţie de cotaţiile anterioare fără a avea în vedere operaţiunile din ziua respectivă; sunt folosite în cazul unor produse cotate, dar pentru care, din lipsă de cerere sau de ofertă, nu s-au încheiat tranzacţii în perioada respectivă; ♦ după modul în care se calculează, cotaţiile la bursă pot fi: o medii – media preţurilor la care s-au oferit şi cerut produsele; 56 o limită – media preţurilor maxime pe de o parte şi media preţurilor minime pe de altă parte; o de lichidare – pentru lichidarea tranzacţiilor la termen Cotaţiile la bursă se stabilesc pentru tranzacţii la disponibil, prompte sau la termen În cazul cotaţiilor la termen, livrările urmează să se efectueze într-un interval de 2-15 luni La termenul de livrare nu are loc întotdeauna expedierea efectivă a mărfurilor, caz în care părţile urmează să deconteze diferenţele dintre preţul cu care s-a încheiat tranzacţia şi preţul la cursul din ziua respectivă Când tranzacţia se încheie cu termen imediat de realizare, mărfurile se expediază la câteva zile după încheierea tranzacţiei b) preţuri de monopol – Datorită poziţiei lor, monopolurile pot impune şi practica preţuri ridicate care cuprind profituri mari Pentru aceasta, monopolurile acţionează pe linia producţiei pentru ca aceasta să fie inferioară cererii prin dirijarea cererii, politica de stocuri ori practicarea unor stimulente În unele perioade, pentru a câştiga noi pieţe, monopolurile practică şi preţuri mai scăzute c) preţuri de licitaţie – Sunt preţuri stabilite cu prilejul licitaţiilor organizate pentru anumite produse sau lucrări în cadrul unor centre comerciale tradiţionale din lume Licitaţiile se organizează, în principal, pentru: echipamente de investiţii, construcţii, obiecte de artă, mărfuri de export perisabile etc Preţurile de licitaţie se pot forma prin: metoda preţului minim de strigare; stabilirea de către vânzător a preţului de vânzare în acord cu societatea de licitaţie; metoda de scădere a preţului atunci când preţul maxim de strigare se reduce succesiv până când cumpărătorul îşi manifestă acceptul faţă de preţ d) preţuri de tranzacţie – Reprezintă preţurile care se stabilesc pe bază de tratative între vânzător şi cumpărător şi se situează de regulă în jurul preţurilor internaţionale, dar se corectează cu diferite majorări sau reduceri în funcţie de rabaturi, diferenţa de calitate, cantitate, ambalaj, termen de livrare etc 57 e) preţuri de listă (catalog) – Sunt preţurile ce se comunică prin liste eventualilor cumpărători şi se practică pentru mărfurile fabricate într-o gamă sortimentală şi cu parametrii uşor de determinat Aceste preţuri asigură o oarecare elasticitate, care, în funcţie de necesităţi, se poate amplifica prin practicarea unor bonificaţii sau majorări de preţuri (preţuri practicate de OPEC) f) preţuri de acord – Se stabilesc pe baza unor acorduri internaţionale încheiate pe produse între firme sau între ţări, având o pondere mare în schimburilor internaţionale Prin acorduri se pot prevedea şi unele limitări (contingente) 6 2 Fundamentarea preţurilor externe Modalităţi de protejare a preţurilor de import-export Asigurarea unor preţuri externe fundamentate facilitează obţinerea unor avantaje maxime şi realizarea în bune condiţii a schimburilor comerciale cu străinătatea Principalele surse şi materiale documentare care se folosesc pentru informarea asupra preţurilor mondiale sunt: cotaţiile la bursă; preţurile adjudecate în cadrul licitaţiilor internaţionale; ofertele şi contraofertele concurente; contractele încheiate între firme; documentele (facturile) privind produsele exportate şi importate; documentele şi operaţiunile bancare privind încasarea facturilor; preţurile stabilite în cadrul acordurilor internaţionale; listele şi cataloagele de preţuri; reglementările din diferite ţări privind stabilirea preţurilor; rapoartele delegaţilor la târguri şi expoziţii internaţionale; statistici vamale etc 58 Metodele cele mai practicate în stabilirea preţurilor externe se stabilesc: a) pe baza preţului pe tonă realizat de concurenţă – Se utilizează în cazul tranzacţiilor care au ca obiect produsele agricole, materiile prime, construcţiile metalice b) pe baza preţurilor practicate de concurenţă în funcţie de parametrii tehnico-funcţionali – Se foloseşte în cazul maşinilor, utilajelor şi instalaţiilor complexe, potrivit cărora preţul de export în valută se determină parcurgând următoarele etape: se întocmeşte un tabel comparativ cu parametrii principali şi preţul practicat de firmele străine; se raportează fiecare parametru al produsului firmelor concurente la parametrii produsului destinat exportului, obţinându-se coeficienţi tehnici de echivalenţă care se folosesc la corectarea preţurilor în vederea estimării nivelului de preţ ce s-ar fi putut realiza de firmele concurente în condiţiile produsului autohton destinat exportului; cu ajutorul coeficienţilor menţionaţi se determină preţul la produsul destinat exportului în raport cu preţurile practicate de concurenţi Relaţiile de calcul sunt cele folosite la fundamentarea preţurilor interne prin compararea parametrilor tehnico-funcţionali c) prin determinarea elementelor de cheltuieli în valută efectuate pentru executarea produsului – Elementele (materii prime, materiale, combustibili şi energie) se exprimă în preţurile practicate pe piaţa internaţională, iar celelalte elemente de cost (salarii etc ) se transformă în valută pe baza cursului legal Metoda exprimă costurile interne în valută asigurând astfel recuperarea cheltuielilor de producţie d) prin utilizarea costurilor orare de prelucrare – Se foloseşte în ţările vestice pentru determinarea preţurilor la maşini-unelte şi are ca variante: ◊ preţ determinat pe baza preţului materialului neprelucrat şi a costului orar de prelucrare; ◊ preţ determinat pe baza preţului metalului utilizat şi a costului specific de prelucrare e) în funcţie de costuri – prin: 59 □ metoda costurilor fixe – preţul se stabileşte la un nivel care să acopere costurile de producţie, să se obţină profit şi să se asigure plata impozitului; □ metoda costurilor variabile – includerea unei rate de profit care să asigure rambursarea capitalului investit f) în funcţie de nivelul cererii – Se are în vedere fixarea preţului nu numai în funcţie de cerere, ci şi de diversificarea clienţilor, calitatea produsului, locul şi momentul vânzării În această situaţie, nivelul curbelor cererii şi ofertei sunt folosite în determinarea schimbărilor de preţ după următoarea formulă: dx R =α V unde: R – rata modificării preţului α – coeficient de dezechilibru d – cererea pe termen scurt x – oferta curentă V – vânzări După determinarea preţului prin una din metodele amintite, în funcţie de nivelul preţurilor de pe piaţa externă, se continuă analiza acestuia pentru asigurarea concordanţei cu preţurile externe ce au stat la baza documentaţiei pentru dezvoltarea producţiei pentru export Nivelul preţurilor externe stabilite prin negociere sunt influenţate de condiţiile de livrare acceptate de părţi (FOB, CIF, franco-frontieră) Se recomandă ca un agent economic exportator, pentru a se verifica măsura competitivităţii sale, să facă un calcul regresiv de preţ Aceasta presupune evaluarea elementelor de preţ pornind de la preţul pieţei externe transformat în monedă naţională pentru un produs similar din care să se deducă pe rând elementele specifice preţului extern, adică: • adaosuri la preţul CIF; • taxa vamală; • cheltuieli pe parcurs extern; • cheltuieli interne de transport; • comisioanele intermediarilor 60 Modalităţi de protejare a preţurilor de export-import împotriva erodării cursurilor valutare şi a escaladării preţurilor internaţionale Primele măsuri pentru prevenirea riscului valutar se referă la inserarea în contracte a unor clauze asiguratoare şi a unor clauze de consolidare valutară cum ar fi avansurile şi întârzierile, creditele, acoperirea la termen O altă clauză care se poate folosi pentru protecţia împotriva modificării preţurilor este clauza de revizuire a preţurilor (de escaladare a preţurilor) Folosind această clauză, preţul final se recalculează astfel: P0 M S P1 = (a + b 1 + c 1 ) 100 M0 S0 unde: P0 – preţul iniţial prevăzut în contract a, b, c – coeficienţi în funcţie de natura produselor din contract: a – marja de siguranţă b – ponderea materialelor în costuri c – ponderea salariilor în costuri a + b + c = 100 M1 – costurile materialelor utilizate la scadenţă M0 – costurile materialelor utilizate la data încheierii contractului S1 – salariu mediu în ramura respectivă de producţie la scadenţă S0 – salariu mediu în ramura respectivă de producţie la data încheierii contractului O posibilitate de evitare a pierderilor din escaladarea preţurilor a constituie clauza de consolidare a valorii contractului de export prin stabilirea preţului în mărfuri a exportului În raporturile comerciale internaţionale pot apare şi alte riscuri legate de imposibilitatea importatorului de a plăti contravaloarea mărfurilor Împotriva acestor riscuri exportatorii pot folosi diferite modalităţi de garantare a preţului extern, şi anume: clauza aur; clauza valutară; clauza DST; clauza EURO Prin utilizarea clauzei valutare se leagă moneda de plată folosită de încheierea contractului de o monedă considerată forte sau de un coş valutar Astfel, suma de plată se va recalcula în funcţie de noul raport 61 valoric al monedei de plată faţă de moneda forte considerată a fi stabilită astfel: CV1 P1 = P0 CV0 unde: P1 – preţul în moneda naţională în condiţia clauzei DST (EURO) P0 – preţul din contract CV1 – cursul DST (EURO) în raport cu moneda naţională la data plăţii efective CV2 – cursul DST (EURO) în raport cu moneda naţională la data contractării Dacă în contract nu s-au putut cuprinde clauze contra riscului valutar există şi alte posibilităţi de evitare a pierderilor din escaladarea preţurilor, şi anume: emiterea biletelor la ordin; acceptarea cambiilor; scrisorile de garanţie bancară; garanţii materiale din partea debitorului REZUMAT: Factorii de formare şi modificare a preţurilor externe se referă la: oferta de mărfuri, cererea de mărfuri şi factori exogeni relaţiei cerere-ofertă (politica vamală, comercială, fiscală, politica valutară, factori naturali, factori sociali) Formele preţurilor externe sunt: cotaţiile la bursele internaţionale de mărfuri, preţuri de monopol, preţuri de licitaţie, preţuri de tranzacţie, preţuri de listă (catalog), preţuri de acord Metodele cele mai utilizate în stabilirea preţurilor externe se stabilesc: pe baza preţului pe tonă realizat de concurenţă, pe baza preţurilor practicate de concurenţă în funcţie de parametrii tehnico-funcţionali, prin determinarea elementelor de cheltuieli în valută efectuate pentru executarea produsului, prin utilizarea costurilor orare de prelucrare, în funcţie de costuri sau de nivelul cererii Pentru prevenirea riscului valutar se utilizează diverse clauze: clauza de revizuire a preţurilor (de escaladare a preţurilor), clauza aur, valutară, DST sau EURO 62 CONCLUZII: Deşi preţurile mondiale se formează pe baza valorii internaţionale a mărfurilor, iar preţurile interne pe baza valorii naţionale a mărfurilor, între acestea există o influenţare reciprocă, întrucât orice reducere a valorii naţionale la mărfurile exportate (în ţări cu pondere mare în export) are ca efect reducerea valorii internaţionale a respectivelor mărfuri Asigurarea unor preţuri externe fundamentate facilitează obţinerea unor avantaje maxime şi realizarea în bune condiţii a schimburilor comerciale cu străinătatea Primele măsuri pentru prevenirea riscului valutar se referă la inserarea în contracte a unor clauze asiguratoare şi a unor clauze de consolidare valutară cum ar fi avansurile şi întârzierile, creditele, acoperirea la termen TEST DE EVALUARE: 1 Care sunt limitele influenţării preţurilor interne ale unei ţări de către preţurile externe? 2 Ce sunt preţurile de licitaţie şi cum se formează acestea? 3 După modul de realizare a tranzacţiilor, cotaţiile la bursă pot fi: a) medii; b) efective; c) limită; d) de lichidare; e) nominale 4 Printre posibilităţile de evitare a pierderilor din escaladarea preţurilor se numără şi următoarele: a) scrisorile de garanţie bancară; b) acceptarea cambiilor; c) garanţii materiale din partea creditorului; d) emiterea biletelor la ordin 63 3) b,e 4) a,b,d CAP 7 FORMAREA PREŢURILOR ÎN CONDIŢIILE PIEŢEI IMPERFECTE 7 1 Formele preţului de echilibru în situaţia de monopol Concurenţa determină o anumită structură de piaţă (structura concurenţială) în funcţie de următorii factori: numărul şi puterea agenţilor economici; gradul de diferenţiere a produselor; fluiditatea pieţei; gradul de mobilitate a factorilor de producţie; transparenţa pieţei 64 În general, există două tipuri fundamentale de concurenţă care exprimă condiţiile de confruntare pe piaţă: concurenţa perfectă şi concurenţa imperfectă După modul de formare a preţurilor, pieţele se pot clasifica astfel: ♦ pieţe cu concurenţă perfectă – preţurile de echilibru se formează prin jocul cererii şi al ofertei, participanţii neputând influenţa nivelul preţului; ♦ pieţe de monopol – o singură firmă are posibilitatea să impună un preţ pe piaţă; ♦ piaţa cu concurenţă imperfectă – firmele concurente aflate în diferite situaţii (monopol, duopol, oligopol, duopson, oligopson) influenţează prin acţiunile lor nivelul preţului de echilibru; ♦ pieţe în cadrul cărora pieţele centrale fixează în mod autoritar nivelul preţurilor Monopolul şi formele sale Opus situaţiei de concurenţă perfectă (atomizare, fluidizare şi transparenţă) este situaţia de monopol ce presupune existenţa pe piaţă a unui singur producător şi a unui număr mai mare de cumpărători, situaţie ce generează superioritatea ofertantului Caracteristicile sale de bază sunt: ◊ existenţa pe piaţă a unui singur producător; ◊ lipsa unor produse substituibile; ◊ existenţa unor bariere la intrarea în ramura respectivă Alte forme de monopol sunt considerate a fi; o monopolul pur – situaţie neîntâlnită în practică, ci numai în literatura economică; o monopolul izolat – monopolul în cauză controlează un segment particular al economiei În realitate, orice monopol este vulnerabil deoarece aproape orice produs are înlocuitori În mod practic, firma cu poziţie de monopol poate stabili fie preţul, fie cantitatea oferită, influenţând astfel preţul Firma cu caracter de monopol nu are capacitatea de a fixa concomitent şi în mod liber atât preţul de vânzare, cât şi cantitatea oferită, deoarece este supusă unei duble constrângeri: • constrângerea cererii – ce face ca orice sporire a cantităţii oferite să necesite o reducere a preţului; 65 • constrângerea costului – întrucât creşterea cantităţilor produse depinde şi de nivelul şi evoluţia costurilor datorită legii randamentelor descrescătoare Aceste aspecte depind şi de elasticitatea cererii Determinarea echilibrului şi a preţului de echilibru al monopolului Curba cererii pentru un produs al unui monopol se identifică cu cea a cererii globale de pe piaţă şi sugerează faptul că odată cu creşterea cantităţilor de produse oferite pe piaţă, preţul trebuie să scadă Venitul marginal al unui monopol este mai mic decât preţul de vânzare Spre deosebire de condiţiile concurenţei perfecte, pe măsura creşterii ofertei unui producător are loc o creştere a veniturilor acestuia chiar în condiţiile în care venitul marginal este mai mic decât preţul de vânzare O firmă monopolistică poate să ofere produse pe piaţă chiar şi atunci când venitul marginal este mai mic decât preţul produsului Într-o altă ipostază, firma monopolistică va practica în general preţuri superioare costurilor sale marginale, iar profitul va fi cu atât mai mare cu cât această diferenţă va fi mai mare Indicele puterii de monopol este invers proporţional cu elasticitatea cererii de pe piaţă (elasticitatea mai mare determină preţuri mai mici, iar indicele puterii de monopol este mai mic) Pentru a preveni apariţia concurenţei altor firme, firmele monopoliste au mai multe alternative de gestionare bazate pe cuplul cantitate-preţ, şi anume: maximizarea cifrei de afaceri atunci când firma monopolistă urmăreşte evitarea apariţiei concurenţilor, preferând astfel să aibă pentru început profituri mai mici pentru a-şi proteja situaţia de monopol; gestiunea de echilibru atunci când se urmăreşte suprimarea profiturilor şi evitarea pierderilor; practicarea unor preţuri la nivelul costului marginal În general, se poate desprinde concluzia că o firmă monopolistă are tendinţa de a-şi stabili preţul la un nivel superior costului mediu şi aceasta pe măsură ce ameninţarea concurenţei este mai redusă, iar cererea de pe piaţă este mai puţin elastică 66 În condiţiile pieţei cu concurenţă perfectă, surplusul sau renta consumatorului este cu atât mai mare cu cât cantitatea consumată dintr- un produs este mai mare, iar preţul este mai mic În condiţii de monopol, scade surplusul (renta) consumatorului Forme de discriminare prin preţurile practicate de monopoluri Pentru ca o firmă monopolistă să poată practica politica de preţ discriminatorie trebuie să stăpânească bine piaţa, cumpărătorii cei mai favorizaţi să nu poată revinde produsele, iar pieţele să nu poată comunica prea bine Există mai multe tipuri de discriminare: □ discriminare de grad I (perfectă) – un caz limită în care firma monopolistă cunoaşte bine piaţa şi stabileşte astfel câte un preţ pentru fiecare consumator pentru a-şi majora profitul; □ discriminare de grad II – firma monopolistă stabileşte preţuri diferite pentru cantităţi diferite de bunuri, reluându-se astfel o parte din renta consumatorului; □ discriminare de grad III – se fixează preţuri diferite pentru vânzarea aceluiaşi produs pe pieţe diferite sau în localităţi diferite 7 2 Alte particularităţi în formarea preţurilor în cazul concurenţei imperfecte Formarea preţurilor în situaţia de monopson Este cazul când pe piaţa unui bun sau serviciu un număr mare de producători sunt puşi în faţa unui singur consumator, cum sunt marile unităţi care preiau materia primă din industria extractivă, produsele agricole sau industriale create într-o regiune sau ţară Preţul plătit de monopson este dat de o funcţie crescătoare în raport cu cantitatea cumpărată, în timp ce în cazul monopolului preţul este o funcţie descrescătoare de cantitatea vândută Ca şi monopolul, şi monopsonul, datorită poziţiei sale, are o serie de avantaje comparativ cu alte firme care cumpără produse în condiţii concurenţiale pentru că: 67 ∆ poate achiziţiona o cantitate de produse mai redusă pentru ca pe măsură ce ar creşte cererea sa ar creşte şi preţul; ∆ preţul plătit vânzătorilor este mai mic decât în condiţiile pieţei concurenţiale; ∆ monopsonul realizează supraprofit pentru că poate achiziţiona cantităţi mai mici la preţuri mai reduse şi, după caz, ulterior le poate vinde la preţuri mai ridicate Preocupaţi de a reacţiona la practicile monopsonului, producătorii pot să se regrupeze acţionând concentrat ca un monopol În asemenea situaţii, pe piaţă va exista un monopol bilateral (monopol- monopson) când, de altfel, sunt necesare negocieri prelungite În acest caz, raportul de forţe de pe piaţă poate depinde de mai mulţi factori: o posibilităţile de stocare ale produsului pentru vânzător; o posibilităţile de amânare a cererii pentru cumpărător; o posibilităţile financiare ale acestora; o factori psihologici În cazul concurenţei imperfecte, firmele producătoare (şi cumpărătoare) sunt capabile să influenţeze prin acţiunile lor preţul produselor Aceasta şi ca urmare a faptului că are loc o concurenţă nu numai prin preţ, ci şi prin alte mijloace, cum ar fi: • lansarea de produse noi; • publicitatea; • designul; • serviciile la vânzare şi la postvânzare Existenţa unui număr mare de producători permite fiecăruia să ia decizii de preţ fără, însă, ca acestea să vizeze nemijlocit interesele concurenţilor, deşi vor avea efecte mai departe asupra vânzărilor şi profitului acestora În comparaţie cu situaţia de monopol unde preţul poate fi impus (chiar şi monopson), în celelalte forme ale concurenţei imperfecte preţul poate fi influenţat, dar numai în anumite limite Formarea preţurilor în concurenţa monopolistică Acest tip de concurenţă conţine elemente ce apar în cele două forme de piaţă, adică în concurenţa perfectă şi în monopol Concurenţa monopolistică se caracterizează prin: 68 ∆ existenţa mai multor producători, dar care, fiecare, deţine o pondere mai mică pe piaţă; ∆ diferenţierea produselor; ∆ existenţa anumitor restricţii la intrarea în ramură; ∆ un anume control asupra preţului În economia contemporană, concurenţa şi monopolul se întrepătrund în concurenţa monopolistică, poziţia fiecărui producător este la fel cu a unui monopol, dar care prezintă o situaţie precară şi vremelnică Trăsăturile definitorii ale concurenţei monopolistice sunt diferenţierea produsului şi existenţa mai multor produse pe piaţă Formarea preţurilor în situaţia de duopol şi oligopol Concurenţa imperfectă în aceste două forme poate acţiona pentru maximizarea profitului în două moduri: fie prin fabricarea unui produs omogen şi concurând prin preţ şi cantitate; fie prin diferenţierea produsului în afara preţului În lupta de concurenţă, firmele aflate în situaţie de duopol şi oligopol pot avea în vedere mai multe strategii care se pot grupa în: strategii de cantitate; comportamentul bilateral de dependenţă; comportamentul bilateral de dominaţie; comportamentul unilateral de dominaţie Particularităţile formării preţurilor în diferite situaţii de oligopol În funcţie de existenţa sau inexistenţa unor înţelegeri sau alianţe pentru coordonarea politicilor de piaţă ale diferitelor firme oligopoliste, se pot distinge: ♦ oligopolurile concentrate (coordonate); ♦ oligopolurile antagoniste (fără coordonare) Oligopolurile coordonate pot să apară fie în mod explicit şi complet, ceea ce conduce la diferite forme de organizare (trust, cartel, concern, conglomerat), fie în mod implicit şi parţial, prin prezenţa unei firme coordonatoare numită lider 69 În ce priveşte oligopolurile fără coordonare, acestea se află într- o continuă concurenţă atât prin jocul preţurilor, cât şi prin diferenţierea produsului REZUMAT: După modul de formare a preţurilor, pieţele se pot clasifica în: pieţe cu concurenţă perfectă, pieţe de monopol, piaţa cu concurenţă imperfectă şi pieţe în cadrul cărora pieţele centrale fixează în mod autoritar nivelul preţurilor Firma monopolistică practică în general preţuri superioare costurilor sale de producţie, iar profitul este cu atât mai mare cu cât această diferenţă este mai mare; ea practică o politică de preţ discriminatorie Monopsonul realizează supraprofit pentru că poate achiziţiona cantităţi mai mici la preţuri mai reduse şi, după caz, le poate vinde la preţuri ridicate Oligopolurile pot fi concentrate sau antagoniste, în funcţie de existenţa sau inexistenţa unor înţelegeri sau alianţe pentru coordonarea politicilor de preţuri, ele influenţând prin acţiunile lor nivelul preţului de echilibru CONCLUZII: În general o firmă monopolistă are tendinţa de a-şi stabili preţul la un nivel superior costului mediu şi aceasta pe măsură ce ameninţarea concurenţei este mai redusă, iar cererea de pe piaţă este mai puţin elastică Trăsăturile definitorii ale concurenţei monopolistice sunt diferenţierea produsului şi existenţa mai multor produse pe piaţă Pe piaţa oligopolistă, în absenţa unor acorduri sau informaţii privind comportamentul celorlalte firme concurente, există o situaţie de incertitudine care obligă firmele la o anumită rigiditate în practicarea preţurilor 70 TEST DE EVALUARE: 1 Care sunt factorii ce influenţează structura de piaţă (structura concurenţială)? 2 Care sunt tipurile de discriminare practicate de monopoluri prin politica de preţ? 3 Clasificaţi pieţele după modul de formare a preţurilor 4 Pentru a preveni apariţia concurenţei altor firme, firmele monopoliste au mai multe alternative de gestionare bazate pe cuplul cantitate-preţ, şi anume: a) gestiunea de echilibru atunci când se urmăreşte evitarea pierderilor; b) practicarea unor preţuri sub nivelul costului marginal; c) maximizarea cifrei de afaceri 4) a,c CAP 8 INTERVENŢIA STATULUI ÎN FORMAREA ŞI STABILIREA PREŢURILOR 8 1 Necesitatea şi formele de intervenţie a statului în mecanismul preţurilor Deşi jocul pieţei este hotărâtor în formarea preţurilor, intervenţia statului este prezentă în multiple situaţii Intervenţia statului în stabilirea, dirijarea şi urmărirea evoluţiei preţurilor este determinată de unele situaţii şi cerinţe economice: 71 penuria de resurse (materii prime, combustibili, energie); oferta deficitară la unele produse importante; creşterea excesivă a cererii pentru unele bunuri de consum; protejarea producţiei interne de concurenţa străină; combaterea unor situaţii de monopol şi oligopol; combaterea concurenţei neloiale Cu cât piaţa reală este mai îndepărtată de concurenţa perfectă, cu cât intervenţia statului asupra sistemului de preţuri trebuie să fie mai mare Prin intervenţia statului în formarea preţurilor trebuie să se urmărească realizarea unei anumite stabilităţi economice şi a unei protecţii sociale Intervenţia statului trebuie să fie mai accentuată în situaţii de crize economice (de exemplu, în timp de război) şi mai uşoară în perioade de stabilitate economică Statul poate supraveghea sau determina direct nivelul la unele produse de strictă necesitate sau poate controla preţul la majoritatea produselor Un procedeu de intervenţie a statului este blocajul preţurilor la un anumit nivel atins într-o anumită perioadă (de obicei în perioade de inflaţie mare), procedeu numit administrare a preţurilor Intervenţia statului în formarea şi stabilirea preţurilor nu trebuie să suprime complet jocul pieţei, deoarece agenţii economici tind să se adapteze la preţul stabilit de stat, modificând volumul producţiei oferite sau cumpărate în funcţie de nivelul acestui preţ sau acţionând în direcţia diversificării şi înnoirii produselor În afara intervenţiei directe, statul poate interveni şi în mod indirect asupra factorilor determinanţi ai formării preţurilor, cererea şi oferta Astfel, în cazul în care apare o ofertă excedentară, statul poate recurge la: achiziţionarea şi stocarea surplusului de produse (în general, agricole); politica comenzilor de stat; blocarea importurilor; orientarea unor produse spre pieţele externe, prin acordarea de prime pentru export sau prin reducerea taxelor vamale În cazul în care se manifestă o penurie de produse, statul poate interveni radical prin raţionalizarea unor produse de bază prin cartelare sau prin alte măsuri, cum ar fi: 72 ∆ plasarea pe piaţă a unor cantităţi de bunuri de la rezerva de stat; ∆ majorarea importurilor prin reducerea taxelor vamale la import; ∆ limitarea veniturilor şi a cererii prin impozite; ∆ încurajarea producţiei prin credite şi facilităţi fiscale Printre politicile principale de intervenţie indirectă se numără şi politica fiscală, de credit şi politica vamală Un loc aparte în cadrul metodelor de intervenţie a statului îl ocupă şi susţinerea preţurilor produselor agricole, materiilor prime de bază, combustibililor, energiei, prin stabilirea unor limite de preţ Fixarea preţurilor de către stat şi consecinţele acesteia În general, preţul fixat de stat este diferit de preţul de echilibru, iar practicarea unui preţ mai redus decât cel de echilibru poate avea efecte negative asupra producătorilor Stabilirea autoritară a preţurilor de către stat poate avea următoarele consecinţe negative: □ scăderea ofertei de produse; □ vânzarea preferenţială a produselor; □ raţionalizarea consumului; □ apariţia pieţei negre Având în vedere aceste consecinţe negative, fixarea autoritară a preţurilor de către stat într-o economie trebuie să aibă caracter limitat şi să se manifeste mai ales pentru prevenirea formării de monopoluri şi oligopoluri, temperarea inflaţiei, stimularea concurenţei Incidenţa impozitelor şi subvenţiilor asupra nivelului preţurilor Partea de impozit indirect pe care o suportă producătorul sau consumatorul depinde de elasticitatea cererii şi ofertei: dacă oferta ar fi complet inelastică, întregul impozit ar fi suportat de către producător; dacă cererea ar fi inelastică, întregul impozit indirect ar fi suportat de către consumator Prin intermediul impozitelor indirecte statul poate realiza următoarele obiective: o obţinerea veniturilor bugetare; o influenţarea cererii şi a ofertei; 73 o dirijarea resurselor şi factorilor de producţie spre anumite ramuri În general, prin reducerea impozitelor indirecte se stimulează oferta Acest lucru se poate realiza şi prin acordarea producătorilor de către stat a unor credite cu dobânzi reduse, subvenţii şi prime În cazul în care oferta nu este elastică, de subvenţie va beneficia doar producătorul, iar dacă oferta este elastică, de efectele subvenţiei va beneficia şi consumatorul Statul poate interveni pentru susţinerea cererii prin sistemul de compensaţii şi indexări, dar acesta poate deveni un factor inflaţionist Formarea şi stabilirea preţurilor cu ridicata în condiţiile actuale din ţara noastră În funcţie de ramurile de activitate, preţurile producătorilor pot fi: ♦ preţ cu ridicata pentru produsele industriale; ♦ preţ de contractare şi de achiziţie garantat de stat; ♦ preţ de deviz; ♦ preţ intern complet de export; ♦ preţ cu ridicata al importatorilor; ♦ tarife În general, preţurile cu ridicata se formează în mod liber, prin negociere între parteneri, iar dacă acest fapt nu este posibil, negocierea între parteneri se poate efectua sub supravegherea organelor de stat Supravegherea formării preţurilor de către organele de stat este necesară din următoarele considerente: ◊ neîndeplinirea tuturor condiţiilor de concurenţă; ◊ existenţa unor produse de importanţă strategică; ◊ existenţa unor resurse de bază limitate; ◊ existenţa unor dezechilibre mari între cerere şi ofertă Negocierea preţurilor este o acţiune, un proces dinamic de ajustare, prin care cele două părţi, fiecare cu obiective proprii, discută pentru a ajunge la o înţelegere mutuală satisfăcătoare pe baza intereselor independente Negocierile între agenţii economici sunt acţiuni în care se confruntă cererea şi oferta în vederea ajungerii la o înţelegere reciproc avantajoasă, respectiv la semnarea unui act prin care partenerii îşi dau acordul asupra nivelului de preţ 74 Ca regulă, în ţara noastră, preţurile şi tarifele se stabilesc şi se adaptează de către agenţii economici prin negociere cu beneficiarii Există acte normative care reglementează ca negocierea pentru o serie de produse strategice să se facă sub supravegherea organelor de stat În vedere negocierii, producătorii, ca vânzători, propun cumpărătorilor un preţ de ofertă, iar cumpărătorii îşi formulează propunerile lor de preţuri de cerere Rezultatul negocierii preţurilor cu ridicata şi tarifelor se consemnează în note de negociere care se semnează de către părţile negociatoare şi de către organele de supraveghere (dacă este cazul) Intenţia de majorare a preţurilor trebuie să fie notificată beneficiarilor de către furnizori cu cel puţin 30 de zile înainte de punerea în aplicare şi trebuie să fie anunţată în scris în mod fundamentat către toţi agenţii economici beneficiari ai produselor şi serviciilor în cauză În acest termen fiecare beneficiar va putea analiza şi va fi în măsură să hotărască dacă acceptă majorarea anunţată de furnizor sau va negocia nivelul notificat în sensul reducerii acestuia sau menţinerii preţului negociat anterior În situaţia în care noile preţuri şi tarife negociate au influenţe asupra preţurilor produselor pe care le execută beneficiarii, aceştia, la rândul lor, vor anunţa proprii beneficiari în acelaşi termen În cazul în care agenţii economici beneficiari consideră că nivelul preţului notificat nu este corect dimensionat, iar negocierile nu s-au putut încheia cu înţelegerea părţilor, divergenţele vor putea fi supuse în primă instanţă arbitrării în vederea soluţionării de către serviciile teritoriale pentru protecţia consumatorilor, iar în caz de nerezolvare, de către organele de preţuri abilitate O copie după notificarea intenţiei de majorare a preţurilor se va transmite pentru informare serviciilor teritoriale de preţuri şi ale protecţiei consumatorilor 8 2 Particularităţi ale formării preţurilor în unele ramuri ale economiei Particularităţi ale formării preţurilor agricole 75 Cererea de produse agricole este, în general, inelastică În anii cu recolte bune preţurile producătorilor scad, iar veniturile acestora se reduc În literatura economică acest fenomen este cunoscut şi sub numele de „efectul King” Un exemplu de intervenţie a organelor statale este formarea preţurilor în cadrul ţărilor din CEE Modalităţile de intervenţie a statului în domeniul preţurilor agricole sunt variate, cuprinzând un evantai de măsuri începând cu controlul suprafeţelor agricole, controlul direct al culturilor şi până la acordarea unor subvenţii de la buget, a unor prime pe produs, cât şi a unor credite cu dobânzi preferenţiale Conform legislaţiei actuale, statul stabileşte preţuri minime garantate pentru o serie de produse agricole de importanţă naţională Preţul minim garantat reprezintă contravaloarea în lei a preţului mediu al unui produs înregistrat în anul precedent pe piaţa mondială Preţul produselor vegetale şi animale depinde şi de condiţiile de calitate specifice Particularităţile formării preţurilor în lucrările de construcţii- montaj (preţul de deviz) Dintre modalităţile de evaluare şi grupare a cheltuielilor de construcţii-montaj menţionăm: ♦ evaluarea cheltuielilor pe subdiviziunile structurale ale obiectivului de investiţie – părţile de obiective de construcţii, unităţi fizice şi de folosinţă, constituie delimitări spaţiale cu destinaţie bine determinată Divizarea structurală a obiectivului de investiţii şi a obiectivelor de construcţii se încheie cu elementele de construcţii; ♦ evaluarea cheltuielilor pe articole de deviz – lucrările de construcţii pot fi descompuse în cele mai simple operaţiuni sau lucrări elementare ce caracter omogen şi care se regăsesc în toate elementele de construcţii de acelaşi fel Acestea poartă denumirea de articole de deviz ♦ evaluarea cheltuielilor pe categorii de lucrări sau stadii fizice – categoria de lucrări implică complexul de operaţiuni sau articole de deviz necesare realizării unui anumit stadiu şi cuprinde un grup de lucrări cu caracteristici comune determinate pe baza criteriului funcţionalităţii În evaluarea cheltuielilor pe categorii de lucrări se folosesc articolele de deviz şi normele Cu ajutorul acestora se estimează 76 volumul fizic de lucrări, operaţiune numită antimăsurătoare Normele de deviz sunt de fapt o expresie a consumurilor specifice Pentru evaluarea cheltuielilor sunt necesare şi preţurile (tarifele) unitare pe articole de deviz defalcate pe patru elemente de cheltuieli (materiale, manoperă, utilaje, transport) În ramurile construcţiilor se stabilesc şi se aplică următoarele preţuri: a) preţuri (tarife) unitare pe articole de deviz – se stabilesc pe bază de: ∆ norme de deviz; ∆ preţuri practicate pentru materialele de construcţii; ∆ tarife pentru manoperă; ∆ chirii la utilajele de construcţii; ∆ preţuri de deviz/oră de funcţionare a utilajelor; ∆ tarife de transport (pe cale ferată) b) preţuri de deviz pe categorii de lucrări – devizul pe categorii de lucrări are următoarea structură: ♦ cap I – cheltuieli directe – cuprinde: ◊ subcap I – cheltuieli directe pe articole de deviz: materiale, manoperă, utilaje, transport CFR; ◊ subcap II – alte cheltuieli directe: sporuri manoperă, manoperă maistru, cheltuieli transport local; ♦ cap II – cheltuieli indirecte – se calculează prin aplicarea unor cote procentuale asupra cheltuielilor directe; ♦ cap III – cheltuieli pentru introducerea tehnologiilor noi; ♦ cap IV – profitul – se calculează prin aplicarea unei rate de rentabilitate la totalul I + II + III c) preţuri de deviz pe obiect de construcţii – devizul pe obiect de construcţii este o însumare a devizelor pe categorii de lucrări pentru obiectul respectiv, inclusiv TVA d) devizul general al obiectivului de investiţii – reflectă întregul volum al cheltuielilor ocazionate de realizarea unui obiectiv de investiţii de la faza de proiectare până la darea în folosinţă şi atingerea parametrilor proiectaţi şi care are patru părţi principale: 77 □ partea I – cheltuieli pentru pregătirea şi realizarea propriu- zisă a noului obiectiv; □ partea II – cheltuieli cu managementul investiţiei şi cu dirigenţia şantierului; □ partea III – cheltuieli cu organizarea de şantier; □ partea IV – cheltuieli nerecuperabile provenind din efectuarea probelor tehnologice Devizul general reflectă şi structura cheltuielilor, respectiv construcţii, instalaţii, utilaje şi echipamente care se montează, dotare şi alte cheltuieli, realizând o evaluare de ansamblu a investiţiei Tarife Reprezintă o categorie a preţurilor care se stabileşte şi se aplică în domeniul prestărilor de servicii Tarifele pot avea calitate de preţ cu ridicata pentru serviciile productive şi de preţ cu amănuntul pentru serviciile neproductive Totuşi, există şi unele excepţii, şi anume: apa şi energia electrică sunt considerate din punct de vedere economic produse, pentru distribuirea şi consumul lor aplicându-se tarife; în cazul gazelor se practică preţuri; în cazul confecţiilor executate de cooperaţie, dacă acestea sunt de serie, se practică preţuri, iar dacă sunt la comandă, se practică preţuri În cazul tarifelor se practică aceleaşi principii şi metode de fundamentare şi negociere, dar în cazul tarifelor apar o serie de particularităţi Astfel, structura tarifelor este mai simplă deoarece serviciile, nefăcând obiectul circulaţiei mărfurilor, în costurile lor nu se includ cheltuieli de desfacere În tarife (pentru serviciile productive) nu se cuprinde adaos comercial, dar acesta se încasează pentru materiale, care se încasează separat de tarife la preţ cu amănuntul Există particularităţi şi în ceea ce priveşte nivelul costurilor serviciilor, prin faptul că o serie de prestaţii se pot efectua şi la sediul clientului, iar manopera are o pondere mare în cost În cazul energiei electrice şi termice se face diferenţierea tarifelor după felul consumului (productiv, public, casnic) Elemente de fundamentare şi stabilire a tarifelor 78 Se referă la: o costuri, exclusiv valoarea materialelor supuse prelucrării şi a pieselor de schimb care se montează În cazul în care beneficiarul aduce materiale auxiliare, contravaloarea acestora, cuprinsă în tarif, se scade o profitul unităţii prestatoare; o TVA Materialele care sunt supuse prelucrării, precum şi piesele de schimb se decontează separat, respectiv la nivelul preţului cu ridicata pentru serviciile executate agenţilor economici şi la nivelul preţului cu amănuntul pentru cele executate populaţiei Sistemul tarifelor în România Se împarte în următoarele grupe: a) pentru serviciile tradiţionale şi artizanale – tarife pentru serviciile personale, reparaţii, servicii la comandă de artizanat; b) pentru serviciile cu caracter de masă – tarife pentru transport, poştă, telecomunicaţii, activităţi de gospodărie comunală şi locativă, hoteliere; c) pentru serviciile cu caracter de creaţie şi lucrative – tarife pentru serviciile de: cercetare; management; programare; informatică; modelare; marketing; implementare de tehnologii noi; elaborare şi comercializare de licenţe şi brevete; perfecţionare de cadre Acestea sunt denumite servicii de vârf şi au rol de multiplicatori ai producţiei şi eficienţei În costul aferent acestor tarife o pondere importantă îl are consumul de muncă intelectuală şi de înaltă calificare d) pentru prestaţiile din agricultură – tarife pentru lucrări executate de unităţile de mecanizare a agriculturii şi serviciile de îmbunătăţire funciară Particularităţi în formarea preţurilor şi tarifelor în turism 79 Turismul implică transport, cazare, alimentaţie publică Referitor la calculul tarifului de transport, se remarcă faptul că, pe lângă tariful pentru numărul de kilometri parcurşi, se ia în calcul şi tariful pentru dislocare (transportul de la sediul beneficiarului la punctul de prezentare a turistului) Aceste tarife se diferenţiază pentru transport intern şi internaţional Tariful de cazare se stabileşte cu încadrarea în anumite tarife limită ce se stabilesc în funcţie de categorii şi felul unităţii de cazare În cadrul acestor tarife limită agenţii economici de profil stabilesc tarife maximale care se aplică turiştilor străini veniţi pe cont propriu şi care constituie baza de calcul pentru celelalte tarife, şi anume: ∆ tarife pentru turişti români (20-25% din tarifele maximale); ∆ tarife pentru turişti sosiţi organizat pe bază de contract, care nu vor fi mai mici cu 5% din tariful maximal pentru turiştii străini; ∆ tarife speciale Tarifele în alimentaţia publică Alimentaţia publică reprezintă activitatea care îmbină vânzarea cu producţia şi asigură consumul pe loc al produselor Unităţile de alimentaţie publică se clasifică după calitatea dotărilor şi serviciilor pe care le oferă Preţurile pot fi preţuri cu ridicata sau preţuri de achiziţie Cotele de adaos sunt diferenţiate pe categorii de unităţi şi grupe de produse De asemenea, preţurile pot cuprinde şi remiza şi se pot diferenţia în funcţie de condiţiile specifice de aprovizionare şi gastronomie REZUMAT: Principala intervenţie a statului în mecanismul preţurilor este administrarea preţurilor (blocajul preţurilor la un anumit nivel atins într- o anumită perioadă) Există diverse alte măsuri prin care statul poate acţiona asupra preţurilor în cazul unei oferte excedentare, respectiv în cazul unei penurii de produse Statul mai intervine prin intermediul impozitelor indirecte şi al subvenţiilor, precum şi prin sistemul de compensaţii şi indexări În ţara noastră, preţurile şi tarifele se stabilesc şi se adaptează de către agenţii economici prin negociere cu beneficiarii, pentru produsele strategice negocierea făcându-se sub supravegherea organelor de stat prin intermediul unor acte normative specifice 80 Formarea preţurilor prezintă particularităţi în domeniul produselor agricole şi în cel al lucrărilor de construcţii-montaj (preţul de deviz) Tarifele reprezintă o categorie aparte de preţuri, fiind stabilite în mod diferit pentru diferite sectoare prestatoare de servicii (particularităţi prezintă preţurile şi tarifele practicate în turism) CONCLUZII: Cu cât piaţa reală este mai îndepărtată de concurenţa perfectă, cu cât intervenţia statului asupra sistemului de preţuri trebuie să fie mai mare, întrucât, deşi jocul pieţei este hotărâtor în formarea preţurilor, intervenţia statului este prezentă în multiple situaţii Conform legislaţiei actuale, statul stabileşte preţuri minime garantate pentru o serie de produse agricole de importanţă naţională Natura economică a preţurilor şi tarifelor este aceeaşi, numai că preţul este expresia bănească a valorii de schimb a unei mărfi ce ia formă materială, pe când tariful este expresia bănească a valorii de schimb a unei mărfi în calitate de activ şi nu de obiect material TEST DE EVALUARE: 1 Care sunt măsurile luate de stat în cazul în care se manifestă o penurie de produse? 2 Care sunt obiectivele urmărite de stat prin intermediul impozitelor indirecte? 3 Intervenţia statului în mecanismul pieţei este determinată de unele situaţii şi cerinţe economice, cum ar fi: a) protejarea producţiei interne de concurenţa străină; b) oferta excedentară la unele produse mai importante; c) penuria de resurse; d) combaterea concurenţei neloiale 4 Stabilirea autoritară a preţurilor de către stat poate avea următoarele consecinţe negative: a) raţionalizarea consumului; b) scăderea cererii de produse; 81 c) apariţia pieţei negre; d) vânzarea preferenţială a produselor 3) a,c,d 4) a,c,d CAP 9 POLITICI ŞI STRATEGII DE PREŢURI Fundamentarea politicilor şi strategiilor de preţuri este legată de activitatea de marketing şi însăşi stabilirea preţurilor este comună cu activitatea de marketing Mixul de marketing priveşte modul cum sunt antrenate şi dozate resursele în efortul global al firmei pentru a se ajunge la efectele dorite Mixul de marketing cuprinde şi o serie de elemente printre care şi instrumentele de formare a preţurilor Politici de marketing şi politici de preţuri 82 Politica de marketing, care cuprinde şi politica de preţuri, are un rol important în fundamentarea acesteia din urmă şi implicit în fundamentarea strategiilor şi tacticilor de preţuri Politica de preţuri cuprinde un ansamblu corelat de principii, norme şu metode concrete prin care o firmă îşi defineşte poziţia faţă de preţurile produselor sale în vederea îndeplinirii unor obiective specifice fiecărui produs De asemenea, politica de preţuri trebuie asociată cu politica de produs Prin politica de preţuri se poate urmări realizarea unor obiective în funcţie de strategia de piaţă: acoperirea capitalurilor proprii şi asigurarea unui profit corespunzător, maxim cifră de afaceri; asigurarea unei competitivităţi ridicate a produselor; consolidarea desfacerii produselor pe anumite pieţe; recuperarea rapidă a investiţiilor efectuate În raport de concurenţă, o firmă poate duce, în funcţie de condiţiile existente, următoarele politici de preţ: de intimidare pentru descurajarea concurenţei; de aşezare pe o linie dreaptă după concurenţă; de răspuns la o ofensivă a concurenţei În raport cu cererea, o firmă poate urmări prin politica de preţuri: ◊ penetrarea pe piaţă prin preţuri scăzute; ◊ selectarea consumatorilor Locul şi rolul politicii de preţuri în mixul de marketing Importanţa preţurilor în politica de marketing variază în funcţie de împrejurări Comparativ cu celelalte componente ale mixului de marketing (produs, distribuţie, promovare), preţul are o situaţie specială pentru că este o variabilă atât endogenă, cât şi exogenă întreprinderii Pornind de la gradul de participare al firmei, la stabilirea preţului se întâlnesc: preţuri administrative şi preţuri de piaţă Preţul este un instrument de determinare a gradului de valorificare a resurselor întreprinderii, un mijloc de adaptare la cerinţele mediului şi punctul de plecare în stabilirea strategiei de piaţă Firma are în vedere o serie de caracteristici ale preţului, precum şi operativitatea modificării preţurilor şi posibilitatea obţinerii unui efect imediat 83 întrucât cererea şi oferta acţionează mai prompt la modificarea preţului decât a imaginii produsului Rolul preţului în politica de marketing se accentuează dacă se ţine cont de preţul factorilor de producţie Odată cu stabilirea mixului, o firmă trebuie să aibă imaginea unei lumi a preţurilor şi, de asemenea, orice firmă trebuie să ţină cont de inflaţie Strategii de preţuri; elemente caracteristice ale unei strategii de preţ O strategie de preţuri desemnează liniile definitorii ale atitudinii şi conduitei unei firme în vederea atingerii unor anumite obiective Strategia de preţ reprezintă conduita agenţilor economici faţă de preţuri pe o perioadă îndelungată Strategia de preţ va reflecta influenţa factorilor externi şi condiţiile interne, date mai ales de costurile de producţie şi va fi un compromis între cerinţe şi posibilităţi Strategiile de preţuri sunt diferite, funcţie de profilul activităţii şi specificul pieţei, şi pot fi un determinat sau un determinant al mixului de marketing Elementele care caracterizează o strategie de preţuri sunt: a) nivelul preţurilor – este cel mai important element, iar în funcţie de obiectivele firmei se poate alege pentru un produs oarecare una din următoarele trei tipuri de strategii: □ strategia punctelor înalte – are motivaţii în fructificarea avantajului deţinut pe piaţă pentru imaginea unor produse, cât şi rol de protecţie; □ strategia punctelor moderate; □ strategia punctelor joase – are ca scop penetrarea unor pieţe, descurajarea concurenţei, promovarea vânzărilor; b) gradul de diversificare a preţurilor – este mai elocvent la întreprinderile comerciale în cazul unei game vaste de produse; c) gradul de mobilitate a preţurilor – este în funcţie de ciclul de viaţă al produselor şi are diferite forme: o modificarea într-un număr mai mic sau mai mare de etape, în proporţii variate sau substanţiale; o folosirea preţurilor psihologice (momeală, lider, magice, de prestigiu) 84 REZUMAT: Prin politica de preţuri se poate urmări realizarea unor obiective în funcţie de strategia de piaţă, ea trebuind să fie asociată cu politica de produs De asemenea, firma poate adopta o serie de politici de preţ în raport de concurenţă sau în raport cu cererea O strategie de preţuri desemnează liniile definitorii ale conduitei unei firme în vederea atingerii unor anumite obiective, elementele ce o caracterizează fiind: nivelul preţurilor, gradul de diversificare a preţurilor şi gradul de mobilitate a preţurilor CONCLUZII: Nu orice modificare de preţ se înscrie într-o strategie De exemplu, reducerea preţurilor ca urmare a scăderii aderenţei pe piaţă este mai degrabă o lipsă a strategiei firmei Strategia de preţ este diferită de tacticile de preţ prin care se materializează, de fapt, strategiile TEST DE EVALUARE: 1 Ce obiective poate urmări o firmă prin politica de preţuri în funcţie de strategia de piaţă? 2 Ce tipuri de strategii poate alege o firmă pentru un produs în funcţie de nivelul preţurilor? 3 Prin politica de preţuri se poate urmări realizarea unor obiective în funcţie de strategia de piaţă: a) recuperarea rapidă a investiţiei efectuate; b) consolidarea desfacerii produselor pe anumite pieţe; c) asigurarea unei cifre de afaceri corespunzătoare; d) asigurarea unei competitivităţi ridicate a produselor 4 Elementele care caracterizează o strategie de preţuri sunt: a) nivelul preţurilor; b) gradul de diversificare a produselor; c) gradul de mobilitate a preţurilor 85 3) a,b,d 4) a,c 86 Bibliografie selectivă 1 Basno, C ; Dardac, N ; Floricel, C – „Monedă, credit, bănci”, Ed Didactică şi Pedagogică, R A , Bucureşti, 2003 2 Burciu, A – „Tranzacţii economice internaţionale”, Ed Universităţii „Ştefan cel Mare”, Suceava, 1999 3 Dimitriu, I – „Monedă şi credit”, Ed Graphix, Iaşi, 1994 4 coord Niculescu, E – „Marketing şi afaceri în economia modernă de piaţă”, Ed Graphix, Iaşi, 1993 5 Prelipceanu, G – „Relaţii financiar-valutare internaţionale Modelarea riscului pe pieţele valutare”, Ed Universităţii „Ştefan cel Mare”, Suceava, 2002 6 Robinson, S – „Management financiar”, Ed Teora, Bucureşti, 1997 7 Roşca, T – „Monedă şi credit”, Casa de Editură „Sarmis”, Cluj-Napoca, 1996 8 Sandu, Gh – „Monedă-credit”, Ed Universităţii „Ştefan cel Mare”, Suceava, 2001 9 Sassu, C – „Marketing”, Ed Universităţii „A I Cuza”, Iaşi, 1995 10 Săndulescu, I – „Reguli şi practici în comerţul internaţional”, Ed All Back, Bucureşti, 1998 87 88 